Rahsia Tubuh Kekal ‘Bergetah’ & Peranakan Terjaga Kemas. Wanita Ni Sarankan Ibu-ibu Minum Campuran Jus Ini!

Rupa paras yang menawan dan bentuk tubuh badan yang kekal ‘bergetah’ tentunya menjadi aset berharga seorang isteri yang harus dijaga rapi agar suami semakin hari semakin bertambah sayang.

Caranya bagaimana? Selain perlu aktif melakukan senaman dan mengamalkan gaya hidup sihat, ada baiknya turut juga amalkan minum jus campuran daripada bahan istimewa ini yang boleh dihasilkan sendiri. Cukup mudah dan kesannya ternyata hebat!

Untuk itu ayuh kita ketahui info lanjut tentang jus ini sebagaimana yang dikongsikan oleh Puan Mastura Rashid ini yang sememangnya ramai mengenalinya sebagai seorang yang suka dan selesa sebarkan ilmu petua berasaskan bahan-bahan semulajadi .

Oleh itu, jom semak perkongsiannya kali ini.

KHASIAT JUS OREN CAMPURAN MADU, KUNYIT DAN HALIA BARA

Bagus untuk memperkemaskan peranakan wanita. Mak pesan, jaga badan, jaga peranakan biar kemas macam arwah tok wan (nenek).

Di usia 80 tahun, sehelai uban pun tak ada. Badan masih kuat dan tegap, cantik, tak rabun dan tak ada langsung masalah kewanitaan. Masih boleh kejar fiona dengan penyapu bila nampak anak-anak ayam dia kena pijak sampai mati.

Oh waktu tu umur fiona 7 tahun ok. Memang nakal dan buas macam lelaki. Panjat bumbung rumah, grill tingkap dapur, bergayut, bakar pacat sampai garing, itu hobi gengster umur 7 tahun.

BAHAN-BAHAN :
Oren (navel/valencia) 1 biji
Kunyit 1 inci
Halia bara/bentong/biasa 1 inci
Madu 1 sudu besar
Air 2 cawan

CARA:
1. Kupas kulit semua bahan. Jangan blend pulak dengan kulit.

2. Blend semua bahan dengan air.

3. Last sekali campur madu.

ATURAN:
Minum pagi sebelum sarapan. 3X SEMINGGU. Biar badan kemas, pejal dan wangi.

APA FUNGSI JUS NI?

Dari pembacaan dan juga perkongsian mak, kunyit boleh

1. Kecutkan peranakan wanita

2. Bagi panas badan dan sembuh luka dalaman dengan lebih cepat

3. Badan akan sentiasa kemas dan cantik, tak menggelebeh

4. Bagi muka nampak segar dan tak pucat

5. Elakkan kenyanyukan. Wanita india yang dah tua jarang alami masalah nyanyuk sebab amalan makan kunyit dalam culture mereka

6. Legakan batuk kahak jika ambil dengan susu suam (boleh search petua yang fiona pernah kongsi untuk legakan kahak)

Okay, sila guna kunyit segar.Bukan kunyit serbuk ok. Fiona tak jamin anda dapat efek sama dari kunyit proses. Kalau nak goreng ikan atau ayam bolehlah guna kunyit serbuk.

Tapi itupun mak lebih suka tumbuk kunyit segar dan lumur di ikan atau ayam, berbanding guna kunyit serbuk.

OREN:

1. Vitamin C booster untuk kulit dan dalaman

2. Sumber fiber supaya nak ke toilet pun mudah

3. Penyedap jus semulajadi

HALIA:

1. Panaskan badan

2. Ubati cirit birit

3. Rawat masalah sakit sendi

4. Tingkatkan metabolisma badan supaya cepat lemak dibakar dan badan pun tak montel

MADU:

1. Panaskan badan dan quick energy booster

2. Pemanis semulajadi

3. Meningkatkan stamina

4. Rawat masalah alergi


Cara Mudah Buang Toksin Dalam Badan & Nak Kurus. Cuba Resipi Ini, Pasti Anda Tertarik!

Bangun pagi celik mata yang dicari pastinya secawan kopi atau teh panas. Itu sudah menjadi kebiasaan sebelum memulakan kerja di pejabat. Rasa tak lengkap bila tidak ‘pekena’ secawan air yang likat, pekat dan manis ini.

Tapi, benda sedap ni ada bahayanya, lagi lagi kalau hari-hari diamalkan. Boleh mengundang bahaya kepada kesihatan. Sebagai wanita dan ibu kepada anak-anak, bila usia makin meningkat kenalah ada kesedaran untuk amalkan gaya hidup sihat.

Semakin usia meningkat, semakin tinggi risiko kepada pelbagai jenis penyakit. Jadi kenalah amalkan makanan yang sihat demi untuk keluarga, terutama anak-anak.

Apa kata ubah gaya hidup anda daripada secawan teh tarik misalnya dengan secawan lemon panas setiap pagi. Bunyi macam mudah tapi nak tukar rutin itu agak susah. Lagi lagi dengan minuman ini.

Usah risau, apa kata ibu-ibu cuba dahulu tiga resipi ini. Mana tahu sesuai sekaligus buat anda tertarik. Lama-lama nanti jadi rutin pasti anda sukakannya. Kesihatan pun lebih terjamin kan. Jom cuba!

#LEMON HALIA

Bahan-bahan:
1 hiris lemon
1 batang serai
Sedikit halia
Chia Seed

1. Potong halia nipis dan rendamkan di dalam air panas bersama chia seed.

2. Perahkan sehiris lemon. Kacau rata.

3. Biarkan direndam seketika hingga air suam.

4. Sedia diminum.

#LEMON MADU

Bahan-bahan:
1 hiris lemon
1 sudu makan madu

1. Perahkan jus lemon ke dalam air panas.

2. Letakkan madu dan sedia diminum.

#LEMON PUDINA

Bahan-bahan:
1 hiris lemon
1 batang serai
2 helai daun pudina
Sedikit hirisan timun

1. Satukan semua bahan bersama air panas.

2. Kacau sebati dan biarkan seketika.

3. Sedia diminum.

Kelebihan Lemon Panas Di Waktu Pagi
Ini kelebihan yang semua wanita kena ambil tahu bila anda ambil secawan lemon panas setiap pagi. Bukan sahaja untuk sihat, paling win, untuk kecantikan kulit dan dalaman. Hebat!

1. Cegah Dehidrasi
Perut yang kosong sepanjang waktu tidur buat tubuh kita mengalami dehidrasi. Akibatnya tubuh tidak dapat menjalankan fungsinya. Inilah yang menyebabkan adanya toksin, sembelit dan tidak kurang stress pada tubuh. Mengambil secawan lemon panas di waktu pagi dapat mencegah dehidrasi sekaligus membuang racun dan toksin dalam tubuh.

2. Singkir Toksin Semulajadi

Walaupun lemon jenis berasid, namun menakjubkan lemon merupakan sumber alkali yang boleh menyeimbangkan PH dalam badan. Air lemon merupakan diuretik semula jadi yang dapat membantu tubuh untuk menyingkirkan cecair bersama-sama dengan toksin. Asid sitrik yang terkandung dalam buah lemon dapat memaksimumkan enzim yang merangsang hati untuk melakukan detoksifikasi.

3. Kulit Bersinar
Bonus bagi kulit. Mengambil secawan lemon suam juga dapat menjadikan kulit yang kusam kelihatan lebih bersinar dan dapat berfungsi sebagai antioksida untuk mencegah penuaan. Jadi tak perlulah guna pelbagai produk, minum sahaja lemon setiap pagi.

4. Tubuh Lebih Kebal
Buah-buahan sitrus yang kaya dengan vitamin C dan asid askorbik yang dapat membantu mengurangkan gejala selesema dan penyerapan zat besi yang turut memainkan peranan dalam fungsi sistem imun.

5. Kurangkan Berat Badan
Sama seperti buah sitrus lain, lemon mengandungi pektin dan serat larut. Pektin membantu menghindari kelaparan manakala serat pula buat kita rasa kenyang. Ditambah pula dengan pembuangan toksin dari tubuh, buat berat berjaya dikurangkan.

6. Ia mengaktifkan sistem pencernaan
Amat mudah namun kuasanya besar untuk merangsang pencernaan anda dan membaiki kebolehan badan untuk menyerap semua nutrisi sepanjang hari.

8. Mencegah sakit perut
Jika anda makan sebelum tidur, kebarangkalian anda untuk mendapatkan perut kembung keesokan pagi adalah tinggi. Lemon panas waktu pagi dapat mencuci sistem perut anda, sementara flavonoids dalam jus lemon dapat mengurangkan keasidan perut.


‘Demam Beyblade’, Ibu Ni Lebih Suka Berbanding Anaknya Bermain Gajet. Ni Alasannya!

Seakan satu fenomena pula bila dilihat pada ‘kegilaan’ pilihan permainan anak-anak kita hari ini yang rata-ratanya suka bermain beyblade.

Melihat kesukaan permainan anak-anak kita ini, terpanggil untuk seorang ibu dan juga merupakan seorang guru tadika memberi pendangannya berkenaan permainan ini.

Menurutnya banyak kebaikannya berbanding bilamana anak asyik bermain gajet.

Beyblade VS Handphone.

Demam beyblade sedang melanda anak-anak kita. Dulu kita pernah merasa demam spinner tapi tak lah sehebat demam beyblade ini saya kira. Teringat pula kenangan kita dulu-dulu, main ceper, batu seremban, galah panjang, teng teng dan sebagainya. Saya kira tak salah kita meraikan anak-anak kita untuk bermain berbeyblade.

Anak-anak saya tidak terlepas dari ‘demam’ ini termasuk anak perempuan saya .

Daripada pemerhatian saya, beyblade telah memberikan pengalaman yang baru dan positif terhadap anak-anak. Berikut adalah pendapat saya.

1. Beyblade melatih anak-anak mengasah skil motor halusnya kerana anak perlu memutar, memasukkan, menarik, menyambung dan sebagainya. Jadi tangannya serta jarinya bekerja. Otot-otot serta sendinya bekerja. Ini bagus berbanding hanya memegang handphone yang tiada banyak pergerakan.

2. Beyblade melatih koordinasi mata dan fokusnya. Anak fokus ketika memasang. Fokus ketika beyblade berpusing.

3. Beyblade meningkatkan skil komunikasi dan bahasanya. Anak akan cenderung untuk bermain bersama orang lain. Dan akan berlakulah komunikasi dua hala. Kosa kata anak akan meningkat dan bahasanya juga akan lebih diperkaya lagi.

4. Beyblade membantu anak bersosial dengan orang lain. Berlainan dengan bermain handphone, anak lebih suka bersendirian dan tidak suka diganggu.

5. Beyblade mengeratkan lagi hubungan kita dengan anak-anak dan di kalangan adik beradik.

Sebagai tambahan, ibu bapa boleh mendidik anak untuk menabung sekiranya mereka suka mengumpul beyblade. Dan sekarang sudah ada tournament serta pertandingan beyblade, boleh latih anak untuk yakin diri.

Kesimpulannya Beyblade membantu juga anak-anak yang ketagihan gajet.
Namun ibu bapa kena juga pantau dari segi disiplin masa untuk solat dan adab ketika bermain dengan kawan-kawan.

Selamat ber’beyblade’

Disclaimer: Ini pendapat peribadi sahaja. Jika tak setuju, tak jadi masalah. Sekolah pun lain-lain


“Fizomawar Kitchen Hadiah Saya Kepada Mawar & Ibu.” Selepas 4 Tahun Beroperasi, Fizo & Mawar Ambil Keputusan Tutup Restoran

Umum mengetahui pasangan ini sudah pun bercerai pada Julai yang lalu. Biarpun masih berhubung dengan baik kerana anak, timbul persoalan di kalangan peminat mereka berkenaan perjalanan restoran yang diusahakan bersama sebelum ini.

Akhirnya semalam, pelakon ini  membuat pengumuman berkenaan restoran tersebut. Setelah beroperasi selama empat tahun lalu, Fizo Omar  dan bekas isterinya, Mawar Karim  sepakat untuk menutup FizoMawar Kitchen (FCM) di Bangi dan Kelantan yang diusahakan bersama sebelum ini.

Jelas Fizo, keputusan itu adalah pilihan terbaik yang dipersetujui kedua-dua pihak antara dia dan Mawar.

“Berat untuk saya nak umumkan dan saya sudah buat keputusan dan kami berbincang inilah yang terbaik.

“Saya dan Mawar bersetuju untuk menamatkan operasi Fizomawar Kitchen di Bangi dan Kota Bharu.

“Saya percaya Allah ada perancangan yang lebih baik kepada kami selepas ini,” kata Fizo menerusi pengumumannya di Fizo Omar Channel di YouTube.

Sedih dengan keputusan itu, Fizo bagaimanapun akur biarpun mendapat tentangan daripada pelanggan setia mereka.

“Bermacam-macam perasaan sebenarnya. Apabila kami berpisah ramai yang minta jangan tutup restoran ini terutama bagi yang sudah sebati dengan makanan kami.

“Saya tahu ramai yang terkejut tetapi saya terpaksa dan saya minta maaf,” tambahnya.

Fizomawar Kitchen telah memulakan operasi sejak tahun 2015 dan ditutup pada 27 Oktober 2019.

Kata Fizo seramai 300,000 pelanggan telah berkunjung ke restoran tersebut sejak beroperasi.

“Fizomawar Kitchen dibuka pada 2015 dan merupakan hadiah daripada saya kepada Mawar dan ibu saya. Kebanyakan makanan yang disediakan merupakan juadah kegemaran mereka.

“Saya sendiri belajar masakan tersebut di Thailand dan restoran ini ada banyak kenangan,” kata Fizo lagi.

Dalam perancangan lain, Fizo bakal mengadakan majlis khas bersama peminat dan pelanggan tetap Fizomawar Kitchen pada hujung bulan ini dan akan diumumkan kelak.

Fizo dan Mawar bercerai talak satu pada 10 Julai lalu selepas enam tahun berkahwin.

Pasangan yang berkahwin pada November 2013 itu dikurniakan seorang cahaya mata Wan Maryam yang kini berusia dua tahun.


Begini Kepenatan Isteri, Suami Ini Berkongsi Tip Sweet Untuk Kebahagiaan Rumah Tangga.

Memang setiap suami perlu ada perasaan simpati dengan kpenatan isteri menguruskan rumahtangga, barulah bahagia kan. Cewah!

Melalui perkongsian di laman facebook Mohd Fhais menjelaskan bahawa apabila isteri mula membebel sebenarnya, ingin meluahkan kepenatan yang dialaminya.

Untuk mengelak anak-anak kena tempias, para suami perlu tenangkan isteri seperti peluk isteri dan ajaknya berbual. Ikuti selanjutnya berikut

Isteri Kuat Membebel Di Rumah, Suami Kena Tenang Bukan Sama Beremosi

Terkedu bila ramai suami yang mengadu penat dan rimas dengar isteri membebel di rumah.

Ada juga yang sanggup curang kerana kononnya dah tak tahan dengar isteri membebel.

Tapi apa PUNCA isteri kerap membebel?

Pada awalnya ingat orang perempuan ni kuat membebel sebab memang suka suka, atau sebab fitrah wanita mesti mulut banyak cakap.

Tapi salah !

Mereka tak membebel tanpa sebab. Mereka hanya membebel bila mereka mahu suami ‘dengar’ bahawa mereka sedang rasa penat, rimas, sibuk dan stres menguruskan rumah seorang diri.

Perasan tak, makin kita buat dunno makin kuat dan panjang bebelan isteri..

Selalunya, isteri seorang sahaja yang sentiasa rimas dan tak keruan bila lihat anak-anak tak mandi, rumah bersepah macam rumah terbiar, timbunan baju belum basuh & lipat, barang sekolah anak belum pack, nak menyapu, nak masak.

Kita yang dengar deretan tugas ni pun dah rasa penat, apatah lagi isteri yang membuatnya rasa 2x ganda penat.

Ditambah pula dengan tekanan tempat kerja, tekanan peribadi dan tekanan dari anak-anak membuatkan emosi si isteri koyak dan memancut-mancut keluar suara merungut dan mengungkit hal lepas.

Lagi bahaya jika mereka pendam perasaan kacau tu dalam hati senyap-senyap. Masa ni benda kecil pun dah boleh trigger si dia untuk menjadi marah dan beremosi. Akhirnya anak-anak jadi tempat si isteri melampiaskan jiwa kacau tu.

Sebab itu, saya ingin berpesan pada semua suami di luar sana jangan lah cepat melenting dan buruk sangka bila isteri membebel dan mengomel, sebaliknya bertenang dan jadi pendengar yang setia kerana setiap bebelan yang keluar dari mulut dia itu ibarat detoksifikasi racun yang merosakkan jiwa.

Bahkan ada kebaikan dengar isteri membebel ni. Menurut kajian yang dilakukan oleh Universiti Michigan lebih kerap isteri membebel pada suami semakin kurang risiko suami menghidap penyakit kencing manis.

Lebih baik tadah telinga dengar bebelan tak rugi apa pun daripada dapat penyakit kencing manis rugi tak dapat makan manis-manis.

Nampak isteri membebel tak henti-henti jangan lari lesap ntah ke mana, cuba peluk isteri panggil duduk sebelah. Buat slow talk hati ke hati.

Pastikan keperluan fisiologi seperti makan, tidur dan rehat isteri kita cukup barulah perkataan yang keluar dari mulut mereka menyenangkan hati kita.

Suami patut jadi ‘ubat’ penenang bila isteri tak dapat kawal emosi, bukan jadi ‘api’ yang menambah derita emosi si isteri.

Tak akan jadi queen control pun jika suami tadah telinga dengar cakap isteri, malah lebih bahagia.

P/s : Saya percaya masih ramai yang selalu terikut-ikut dengan emosi dan sudahnya menyesal dengan tindakan terburu-buru. Belajar kenal & kawal emosi supaya kita tak tunduk pada emosi sendiri. Belajar di sini -> t.me/CoretanFhais

Sumber” Mohd Fhais

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Hanya Beri Kucing Jalanan Makan, Anak Muda Ini Dapat Tawaran Kerja. Rupanya Ini Cara Menjemput Rezeki Datang Pada Kita!

Siapa sangka  berbuat baik kepada haiwan kesayangan Rasulullah mendapat rezeki yang tidak di sangka. Salah satunya ialah kucing. Memang benar, murah rezeki jika berkongsi rezeki dengan makhluk Allah ini bukan sahaja mendapat ganjaran pahala tetapi akan dibalas dalam pelbagai bentuk kebaikan.

Beliau juga berkongsi gambar hasil carian google bagi mengambarkan situasi memberi kucing makan.

Kalau nak berjaya. Pegang semua dengan rezeki. Rezeki mesti mai dari tuhan. Kalau nak rezeki mesti kena pegang Allah dan rasullullah. From my idol @ustazdondaniyal

Menurut laporan Mstar, Mohd Fikri Eman, menyifatkan rezeki itu sebagai bukti ‘kuasa bersedekah’. Selain mendapat pekerjaan, anak muda ini turut dikejutkan dengan pengesahan untuk mengerjakan umrah.

“Saya tengok empat lima ekor kucing berkeliaran di kawasan rumah, terdetik di hati untuk saya pergi beli makanan untuk haiwan itu.

“Pagi esoknya terus saya dapat dua tawaran kerja. Apabila dapat berita itu, terus saya terfikir pasal kucing yang saya bagi makan.

“Waktu kerja juga fleksibel, selain kerja pertama sebagai Pembantu Perangkaan, saya juga jadi jurulatih kecergasan pada hujung minggu.”

Dalam pada itu, perkongsiannya telah mendapat maklum balas apabila ada yang berkongsi cerita dengan pengalaman masing-masing.


Nak Berpindah Rumah Baru. Angkut Barang Dengan Lori Kecil Pun Muat, Jika Tahu Helahnya!

Keluhan dan kebimbangan yang dirasi tiap kali hendak berpindah ke rumah baharu sebenarnya boleh diredakan. Bukan dengan menyewa lori yang paling besar daripada itu, tetapi perlu bijak menyusun dan menyelenggarakan barang-barang yang ingin dibawa.

Memang benar, berpindah ini suatu proses yang cukup melecehkan dan boleh menyebabkan sesetengah antara kita jadi stress. Untuk itu, ada baiknya anda cuba ikuti  tip yang dikongsi oleh Qayy Lori SewaMurah ini untuk pastikan proses perpindahan dapat dijalankan dengan teratur dan dalam masa yang sama boleh menjimatkan kos untuk sewaan lori.

Teknik Pengasingan Barangan

Kerja-kerja pengasingan dan pembungkusan barang perlu dibuat awal agar anda tidak terasa terbeban bila tiba waktu yang ditetapkan tiba. Untuk itu perhatikan cara yang disarankan oleh Qayy ini.

Barang Kecil
Pakaian,kasut,barang dapur,barang perhiasan,buku-buku,mainan anak-anak dan lain-lain seeloknya dibungkus dalam kotak..dan kotak seharusnya cari yg elok dan di bungkus dengan kemas.

*Tujuannya kotak senang disusun dan bole menjimatkan ruang.

Barang Besar
Almari baju,kabinet dapur,almari barang perhiasan,almari kasut,peti sejuk,mesin basuh seeloknya dikosongkan bagi tujuan memudahkan pekerja untuk mengangkat dan disusun dalam lori.

*Barang yang dibungkus dalam kotak boleh juga dimuatkan dalam almari apabila almari sudah berada di atas lori bagi menjimatkan ruang supaya dapat menyusun barang lain dengan teratur dan kemas.

Ekstra Tip

Sumber : Qayy Lori SewaMurah


“Seorang Cantik.. Jadi Hodoh Sekelip Mata”- Punca Ikut Kawan Putihkan Kulit, Diri Derita Kanser

Definisi wanita cantik masa kini hanya dua, kurus dan putih! Demi nak mencapai dua benda tu, mereka sanggup mengambil sesuatu yang tidak tahu kandungan dan keselamatannya terhadap diri dan berani menanggung risiko sendiri.

Misalnya seperti yang terjadi pada seorang wanita yang tular di laman sosial yang dikenali sebagai @ladyvin_official yang berkongsi kesan daripada ketaksubannya membuat ‘whitening drip’ untuk kelihatan lebih cerah.

Baginya, dia kesal kerana memilih jalan singkat untuk memutihkan kulitnya menggunakan produk pencerah kulit.

Semua ini bermula dari ajakan rakan untuk melakukan prosedur itu sehinggalah dia disahkan menghidap penyakit kanser akibat daripada impak prosedur kecantikan yang dibuat.

Ditulis secara ringkas di ruangan komen, dia menasihati orang ramai supaya tidak melakukan whitening drip.

Jangan jap whitening drip ini nasihat ku buat kalian

Perkongsian yang dibuat ini bertujuan untuk memberi pengajaran kepada mana-mana pihak terutamanya golongan perempuan yang ingin terlihat putih dan cantik dengan jalan pintas.

Tambahnya, rambutnya gugur dengan teruk selepas 14 hari melakukan prosedur tersebut. Kini, dia terpaksa menjalani rawatan kemoterapi dan kehilangan semua rambutnya.

Malah, wanita tersebut juga enggan orang lain menerima nasib sama sepertinya dan menegaskan bahawa whitening drip ini sangat berbahaya untuk kesihatan.

Perkongsian tersebut meraih 2.9M tontonan dan di ruangan komen, rata-rata memberi semangat dan berterima kasih kerana berkongsi cerita ini. Malah, ada juga dikalangan orang ramai yang turut berkongsi kisah kesan akibat mengambil drip seperti yang dikongsikan.

Jom tonton kisah Hikayat 1001 Malam yang dibawakan oleh Bintang Kecil.

Agak-agak, menu apa yang best eh kat Jollibee? Haa meh tengok Zira Review!

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Anak Dapat ‘Golden Buzzer’ Tawan Juri America’s Got Talent. Perjuangan Ayah Berbaloi!

Rancangan realiti teleyisyen diakui bukan sahaja menarik untuk ditonton malah melalui rancangan tersebut juga dapat membuka ruang dan peluang buat sesiapa sahaja menunjukkan dan menyerlahkan bakat, sekali gus menjadi platform terbaik untuk merialisaiskan impian.

Begitulah juga buat gadis dari Indonesia, Putri Ariani, 17 tahun dan siapa sangka meskupun mengalami kecacatan penglihatan (buta) namun mampu menawan dan memukau semua penonton dan khususnya juri dalam America`s Got Talent malah mendapat Golden Buzzer yang jarang diberikan, terutama daripada Simon Cowell.

Ketika memperkenalkan diri kepada para juri, Putri menjelaskan impiannya untuk melanjutkan pengajian di sekolah muzik terkemuka di Amerika Syarikat, Juiliard dan menambah: “Impian saya ingin menjadi seorang diva seperti Whitney Houston dan memenangi anugerah Grammy.”

“Saya beritahu Putri, saya suka sangat suaranya, saya mahu dia menyanyikan lagu kedua,” jelas Simon.

“Lagu ini untuk anda,” kata Putri sebelum mendedikasikan lagu Elton John yang turut dipopularkan oleh kumpulan Blue, Sorry Seems to be the Hardest Word kepada Simon.

Persembahan tersebut cukup memukau sehingga membuatkan para penonton memberikan standing ovation selepas selesai menyampaikannya dengan cara tersendiri.

“Saya fikir kita semua merasainya, anda berusia 17 tahun, boleh menulis lagu dan mempunyai suara yang sangat tersendiri. Ia sangat bagus dan ada sesuatu mengenai anda,” kata Simon sebelum menekan Golden Buzzer.

Putri kini merupakan salah seorang peserta akhir dalam AGT musim 18. Dia akan bersaing dengan peserta lain daripada pelbagai latar belakang untuk merebut hadiah bernilai AS$1 juta dan kongtrak persembahan di Las Vegas.

Baca artikel menarik lain di sini:

Ayah Sanggup Berhenti Kerja

Pun begitu disebalik kejayaan anak, ibu ayah sebenarnya memainkan peranan penting dan dalam masa yang turut berkorban  bagi merialisasikan impian anak tercinta.

Begitu juga buat Ismawan Kurnianto, bukan kecil pengorbanan yang dilakukan kepada anak kesayangannya itu hingga sanggup berhenti kerja demi memastikan akan sentiasa ada bersama Putri hingga akhirnya berjaya ke pentas America Got Talent. Ini sebagaimana memetik artikel di Tribunnews.com

“Saya mengambil keputusan untuk berhenti kerja kerana Putri Ariani lebih memerlukan saya ada di sisinya,” ujar Ismawan.

Sebagai orang tua, Ismawan senang saat melihat anaknya membesar menjadi pribadi yang lebih percaya diri.

“Buat saya Putri Ariani sudah menjadi juara, dia sudah menjadi pribadi yang lebih percaya diri, lebih mandiri,” kata Ismawan.

Sumber : Tribunnews.com & astroawani.com


Lelaki Ini Kongsi Rahsia Suami Yang Isteri Kena Tahu, Barulah Makin Romantik Walau Dah Lama Kahwin.

Mendirikan rumah tangga dan hidup bahagia bersama insan yang kita cintai pastinya harapan bagi setiap insan di muka bumi ini.

Rumah tangga yang bahagia tentu tidak dapat terjadi tanpa adanya proses dan pembelajaran dari masing-masing pasangan.

Ramai isteri tak tahu rahsia terbesar suami sendiri
1. Suami ni sebenarnya tak pernah membesar. Yang membesar cuma ego dan rasa tanggungjawab je. Suami masih seorang anak ummi, anak mama dan anak ibunya. Sebab tu mereka ni wajib taat ibunya sampai ke mati.

2. Suami masih perlukan pelukan kasih sayang dan masih perlukan belaian. Tak percaya cuba la belai rambut suami masa dia tengah nak tidur, keesokannya dia akan manja lain macam dengan isterinya sendiri. Silap-silap gelang emas menanti.

3. Suami perlukan ruang peribadi untuk si isterinya hormati. Pernah dengar istilah Man cave? Haa, lelaki ni memang secara psikologi perlukan ‘gua’ peribadi mereka sendiri walaupun dah berkahwin dan beranak pinak sekalipun. Dalam tu la biasanya mereka bertenang, menyusun strategi baru, dan melarikan diri daripada tekanan persekitaran dan emosi buat seketika.

Isteri hadam dan fahami rahsia suami

InsyaAllah kalau isteri boleh hadam dan faham rahsia suami masing-masing ni, senang la nak handle dan faham cara nak ceriakan kembali suasana rumahtangga yang mungkin dah pudar ditelan waktu dan kesibukan kerja.
p/s : Cuba la tag suami korang tapi percaya la tak ramai sanggup nak mengaku. Hilang la macho kan..Amal tips saya bagi malam ni terus ye. Sambil belai ubun-ubun dan rambut suami masa tengah tidur tu bisik la kata-kata ni ” Abang, gelang omeh satu ye besok “. Kalau suami korang angguk kecil, rezeki raya korang la tu. Cuba tau!


Punyalah Senang Buat Air Detox Dengan 4 Buah Ni.  Badan Ibu2 Boleh Slim & Buang Toksin Lagi!

Menyediakan minuman detox ini nyata bukanlah susah. Pun begitu tidak semua antara kita ini rajin untuk mengamalkannya. Namun alangkah ruginya kerana khasiat mengamalkan minuman detox ini cukup luar biasa.

Umpamanya jika mencampurkan 4 jenis buah-buahan ini sebagai minuman detox, tubuh badan akan terasa segar dan paling istimewa berat bdan juga boleh turun. Jadi secara tidak langsung dengan minun sahaja boleh jadi slim!

Resipi penyediaan air detox ini telah dikongsi oleh Aniey Juhaini dan semoga memberi manfaat untuk semua.

RESEPI AIR DETOX untuk Buang Toksin & paling best boleh kurangkan Berat Badan

Lemon + Orange + Apple Hijau &  Merah

Cara Penyediaan:
1. Hiris semua buah-buahan.

2. Campurkan sekali dan masukkan ke dalam botol & juga air.

3. Kemudian, simpan di dalam peti sejuk 1-2jam sebelum diminum.

Air detox ini dapat membantu mengurangkan lemak dan meningkatkan kadar metabolisme.

Manfaat;

Lemon dapat membantu merawat segala kesakitan tubuh badan dan dalam masa yg sama boleh mengeluarkan toksin yang terkumpul.

Oren membantu meningkatkan sistem Imun tubuh badan dan membantu penghasilan kolegen sebagai stuktur penting untuk kulit, tulang dan sendi.

Epal Merah boleh mengurangkan risiko diabetis, memberi kesihatan jantung yang baik, meningkatkan fungsi Otak serta kekebalan tubuh.

Epal hijau boleh membantu menurunkan berat badan, menurunkan paras kolestrol dalam badan dan dapat mengatasi masalah sembelit.

Sumber : Aniey Juhaini


Nak Wajah Cantik  Berseri & Awet Muda, Kena Ikut petua Orang Lama Ini. Cukup Mudah!

sebenarnya untuk wajah kembali berseri biarpun tanpa solekan boleh saja menggunakan bahan-bahan semula jadi.

Bahkan inilah yang diamalkan oleh orang-orang tua kita satu ketika dulu. Daripada menggunakan bahan kimia, mari kita praktikkan petua mak-mak dan nenek kita. Nak cantik kena usaha! Jom sama-sama kita amalkan;

1. Naikkan seri muka

Guna air basuhan beras

Ketika hendak masak nasi untuk keluarga, simpan air basuhan beras yang ketiga. Cuci muka dengan air basuhan beras sambil selawat tiga kali.Lakukan secara konsisten.

Basuh muka dengan air kelapa

Seminggu sekali, cuci muka dengan air kelapa,biarkan kering lalu bilas. Amalan ini bagus untuk naikkan seri muka dan tegangkan wajah tanpa botoks.

Bancuhan serbuk kunyit  & madu

Campurkan satu sudu kecil kunyit dan satu sudu besar madu asli. Bancuhan kunyit dan madu ini untuk dijadikan masker muka. Amalkan seminggu sekali. Kesannya, parut jerawat hilang dan muka bersih berseri .

Sapu yogurt asli

Sapu yougurt pada wajah, kemudian biarkan selama 15 minit lalu bilas. Wajah akan tampak gebu, halus mulus.

2. Hapuskan blackhead & whitehead

Bancuh baking soda & jus lemon

Bancuh dua sudu kecil baking soda dan 2 sudu besar jus lemon, kemudian sapu pada kawasan bermasalah terutama sekali pada bahagian hidung dan biarkan dalam 3 minit.

Selepas itu balut kedua-dua jari telunjuk dengan tisu bersih dan picit keluar whitehead & blackhead.Kemudian bilas bersih.

3. Hilangkan tanda penuaan pada wajah

Guna air mawar sebagai toner

Air mawar mengandungi banyak khasiat antaranya mengandungi ada vitamin A,C dan E. Semburkan air mawar pada kulit wajah selepas cuci muka setiap hari. Hasilnya, pori pori muka semakin kecil dan wajah semakin berseri-seri.

INFO EKSTRA!

Tukar cadar dan sarung bantal Sekurang-kurangnya seminggu sekali atau 2 kali sebulan. Ini kerana minyak asli daripada rambut  ketika tidur boleh menyebabkan salah satu faktor muka berjerawat.

Ketika mandi, sila pastikan cuci rambut dahulu baru cuci muka. Ini kerana selepas mencuci muka cuci liang pori wajah akan terbuka, kandungan bahan yang ada pada shampoo ketika membilas rambut akan terkena muka.

Sekaligus membuatkan pori wajah tersumbat dan boleh mengakibatkan jerawat.


“Naik Pangkat Nenek Dah Tapi Muda.” Lisdawati & Fauzi Timang Cucu Sulung, Harap Jadi Kawan Anak Bongsu!

Pelakon Lisdawati dan suaminya, Fauzi Nawawi baru-baru ini menimang cucu  pertama mereka. Perkongsian Tersebut dibuat dengan memuatnaik gambar suaminya sedang memangku cucu mereka.

Turut dimuatnaik adalah gambar anak bongsu mereka yang diharapkan dapat menjadi kawan apabila besar kelak.

“Alhamdulillah… cucu pertama ‘ Wan dan Cik Yang’. Happy nyer Wan, ‘vs’ swipe anak bongsu Wan. Dah besar jadi kawan ye,” tulisnya.

Anak sulung pasangan ini, Nurul Hainil selamat melahirkan bayi perempuan yang dinamakan Yasmin pada 27 September lalu.Malah mereka juga turut dikurniakan cucu kedua 26 Oktober lalu apabila anaknya yang juga penyanyi, Fareez bergelar bapa selepas isterinya, Nurwathiqah Abdul Wahab melahirkan bayi lelaki diberi nama Farrel.

Fauzi  ketika ditemubual Harian Metro sebelum ini mengakui gembira kini sudah bergelar datuk dan keluarganya semakin besar.

“Memang teruja sangat sekarang sudah ada dua cucu. Nasihat saya kepada Fareez, anak itu adalah amanah dan menjadi penguat semangat untuk terus maju dan pandang hadapan,” katanya lagi.

Lisdawati berkongsi berita gembira tersebut menerusi Instagram baru-baru ini sekaligus menerima ucapan tahniah dari peminat dan pengikutnya.


Ada Keluarga Besar Walaupun Tak Kaya, Tapi Rezeki Tak Putus Buat Warganet Kagum

Saya ada 16 adik beradik seibu sebapa.
1 hingga 11 semua lelaki.
12 hingga 16 semua perempuan.

Pada tahun 1991, masa mak mengandung anak ke16 ayah diserang stroke dan lumpuh. Hilang sumber pendapatan. Tiada simpanan sebab hidup cukup-cukup makan je.
Alhamdulillah pihak masjid bagi wang ehsan setiap bulan hanya rm150.

Mak besarkan kami dan dalam masa yg sama uruskan ayah yg lumpuh dengan seratus lima puluh tu. Macam mana boleh survive? Ni semua urusan Allah..semua rezeki dari Allah
Allah bagi rezeki kepada anak-anak dalam bentuk kesedaran untuk berdikari. Walaupun masih sekolah rendah kami dah mula cari duit sendiri. Jadi buruh sementara, kutip botol dan tin aluminium untuk dijual, bercucuk tanam dan lain-lain.
Pada tahun 2001, ketika tingkatan 4, saya masih kutip kayu api untuk masak. Ada berlaku kecederaan ketika sedang memotong kayu, parang terkena kat tangan. Ada kesan parut di tangan kiri.

Makanan kami juga tidak semewah orang lain. Makan nasi tanpa lauk sudah jadi kebiasaan. Sekadar nasi campur air, garam dan sedikit gula sudah memadai. Mujur di sekolah ada Rancangan Makanan Tambahan RMT, dapatlah kami rasa makan yang sedap secara berterusan.

Walau keadaan hidup begitu susah, tidak pernah sekalipun mak berhenti berjuang mahupun mengaku kalah dalam membesarkan anak-anaknya.
Mak juga tidak berkeluh-kesah di hadapan anak-anak, biarpun beberapa kali saya melihat mak menangis mungkin kerana terlalu berat menanggung keperitan hidup.Kami anak-anak yang masih kecil ketika itu hanya boleh menahan sedih melihat keadaan emak.

Ketika itu memang tidak banyak yang boleh kami bantu, malah untuk angkat ayah yang lumpuh untuk dimandikan pun susah. Saya banyak kali menangis sebab melihat ayah yang makin lemah dan kudis di badannya makin besar disebabkan terlalu lama baring..sangat meruntun jiwa.

Nasib baik abang-abang di sekolah menengah banyak tolong dengan penuh kesabaran tetapi apabila mereka masuk universiti, tinggal kami yang kecil-kecil sahaja di rumah.
Sehingga tahun 2001, kami masih memasak menggunakan dapur kayu api. Bukan tidak ada dapur gas tetapi mahu menjimatkan wang daripada membeli gas. Kalau bekalan kayu api berkurang, kami adik beradik akan masuk hutan mencari kayu api. Ketika itu tiada lagi orang kampung yang mengutip kayu api, hanya keluarga kami sahaja.

Mak pula pegang prinsip tidak akan hutang duit orang. Hidup dengan sekadar apa yang ada. Alhamdulillah, beban emak sedikit ringan apabila abang-abang di universiti mengirim duit biasiswa masing-masing untuk adik-adik di kampung. Pernah abang saya cerita, dia sanggup ikat perut semata-mata untuk hantar duit ke kampung.

Sepanjang ingatan saya, semasa ayah masih hidup dan sihat, dia tidak pernah bertanya tentang pencapaian pelajaran anak-anak, tapi ayah selalu tanya tentang solat di masjid atau tak. Arwah ayah selalu pesan, “tidak guna belajar tinggi dan pangkat tinggi tapi solat jemaah tidak dijaga”. Arwah ayah memang sangat menekankan pendidikan agama dan praktikalnya.

Walaupun kami masa masih bersekolah dan sangat sibuk dengan mencari duit tapi kami tetap ke masjid solat jemaah. Kami cuma dapat belajar ketika di sekolah sahaja kerana di rumah kami sibuk dengan kerja dan mengasuh adik-adik yang masih bayi. Namun, syukur semuanya kini cemerlang dalam pelajaran. Alhamdulillah 1 hingga 16 berjaya semua masuk universiti.
Pesanan untuk ibubapa, bagi mendapat keluarga yang bahagia di dunia dan akhirat berilah penekanan pada pendidikan agama terutamanya solat. Anak-anak lelaki mesti dibiasakan dengan solat jemaah.

Sekarang bila tengok orang yg kutip tin dan botol di tepi jalan saya teringat keadaan saya dulu-dulu. Walaupun saya dah hidup senang dan alhamdulillah bisnes Public Mutual saya maju tapi saya tak lupa asal usul saya.

Kredit : Mohd Yazid Ismail


Berkhemah Bawa Anak Istimewa Tanpa Masalah, Ibu Ni Tarik Perhatian Warganet!

Dianugerahkan anak istimewa bukan membataskan pergerakan suami isteri ini, Mohd Azrul Abdul Wahid,31 dan Nur Shahira Gulam Rasul, 30 untuk melakukan aktiviti riadah bersama keluarga kecil mereka.

Meskipun mengakui anak bongsunya itu yang diberi nama Muhammad Hamka Hanaqi atau mesra disapa Hamka memerlukan penjagaan rapi, pasangan suami isteri ini tidak membiarkan anaknya terus terperap di dalam rumah sebaliknya membawa anak syurganya itu bersiar-siar malah berkhemah.

Difahamkan pasangan suami isteri ini telah  diuji dengan anak bongsunya yang mempunyai masalah tumbesaran yang kini sebenarnya telah pun berusia empat tahun sebulan, namun masih seperti bayi keadaannya.

Disebabkan  masalah genetik itu menyebabkan Muhammad Hamka Hanaqi perlu menyusu menggunakan saluran tiub dan tidak dapat membesar dengan normal seperti kakaknya, Nur Hana Qarina, 5.

Terbaru, kisah Hamka mendapat perhatian warganet selepas ibunya  memuat naik gambar anaknya berbaring dalam khemah di Facebook (Fb).

Menerusi perkongsian itu, Nur Shahira turut menceritakan pengalamannya dan suami membawa Hamka berkhemah tanpa sebarang masalah.

Bercerita lanjut sebagaimana memetik di myMetro, Nur Shahira, 30, yang menetap di Setiawangsa, di sini berkata, dia dan suami gemar melakukan aktiviti riadah seperti mendaki sebelum berumah tangga lagi.

“Bagaimanapun, selepas berkahwin dan dapat zuriat pertama, kami perlahankan aktiviti dan ingatkan dapat teruskan semula aktiviti selepas anak membesar.

“Belum sampai setahun, saya hamil anak kedua pula jadi memang tidak dapat jalankan aktiviti riadah memandangkan perlu beri perhatian kepada Hamka.

“Ikutkan, saya dan suami ada bawa keluar Hamka sebelum ini tetapi setakat ke taman permainan dan kolam renang saja bersama kakaknya, ” katanya lagi.

Katanya, awal bulan lalu, baru datang keberanian untuk membawa Hamka beriadah jauh sedikit daripada rumah.

“Pada awalnya setakat berkelah saja tetapi kali kedua saya dan suami cuba bermalam di dalam khemah.

“Sebagai persediaan, kami membawa keperluan serta ubat Hamka dan agak mengejutkan apabila tidak meragam sepanjang malam.

“Saya perasan ketika mendukungnya, Hamka tengok saja pokok di sekeliling dan nampak macam nak bermain dan suka walaupun dia belum boleh bercakap,” katanya.

Menurut Nur Shahira, hantaran dimuat naiknya di Fb kelmarin sekadar untuk berkongsi pengalaman membawa anak syurganya beriadah.

“Sebenarnya, tujuan saya kongsi kisah itu adalah bagi mengetahui pengalaman ibu bapa lain kerana daripada situ, mungkin saya boleh belajar sesuatu.

“Tak sangka, banyak maklum balas diterima dengan rata-ratanya memberi komen positif dan mendoakan kami sekeluarga.

“Sebak pula dibuatnya apabila baca satu persatu komen dan terima kasih diucapkan.

“Mesej saya cuba sampaikan menerusi perkongsian itu adalah ibu bapa yang ada anak istimewa juga tidak seharusnya bersedih saja sebaliknya boleh bahagia serta teruskan minat mereka cuma kebahagiaan itu perlu dicari,” katanya yang merancang membawa lagi Hamka beriadah nanti.

Berkongsi perihal Hamka, Nur Shahira mengakui emosinya tidak menentu selepas bersalin kerana agak sukar menerima ujian dikurniakan anak istimewa.

Bagaimanapun, katany, sokongan keluarga dan orang sekeliling memberinya kekuatan untuk menerima ketentuan Ilahi.

“Kebetulan, ada beberapa rakan hamil sama waktu dengan saya jadi emosi agak terganggu apabila melihat mereka bersama anak ketika berpantang manakala Hamka ditahan di unit rawatan rapi neonatal (NICU) selama 44 hari.

“Apa yang berlaku membuatkan saya mempersoalkan takdir tetapi dapat terima ujian selepas melihat ramai lagi anak kurang bernasib baik di NICU.

“Boleh dikatakan, emosi saya turun naik dan jujurnya risau berdepan masalah kewangan jika berhenti kerja demi menjaga Hamka tetapi syukur Alhamdulillah, rezeki tidak pernah putus.

“Daripada situ, saya belajar untuk terima semua ujian dengan lapang dada dan jangan takut kerana Allah tidak akan uji di luar kemampuan hamba-Nya,” katanya.


Petua Hilangkan Kesan Dakwat Pada Baju. Mak Jangan Marah-marah Ya!

Pakaian terkena dakwat pen? Jangan bimbang cuba petua yang mudah ini. Hanya dengan tiga bahan ini sahaja dapat membantu mengatasi masalah tersebut.

Langkahnya adalah seperti berikut:

1. Ambil sedikit kapur sirih, sedikit garam halus serta cuka. Satukan.

2. Sapukan bahan ini ke atas baju yang terkena dakwat.

3. Kemudian beruskan perlahan-lahan lalu bilas dengan air bersih.

4. Ulang buat beberapa kali hingga kesan dakwat tersebut hilang.

sumber: Petua Ibu


Bercuti Ke Langkawi, Pesanan Dr Noor Hisham Kekal Jaga SOP, Bimbang Kes Meningkat Frontliner Siap Sedia.

Umum mengetahui bahawa Kelonggaran beberapa kemudahan untuk individu lengkap vaksinasi di negeri Fasa 1 Pelan Pemulihan Negara (PPN) diberikan adalah atas faktor ekonomi dan bukan kerana persekitaran sudah selamat daripada jangkitan COVID-19.

Justeru, Kementerian Kesihatan Malaysia mohon kerjasama bakal pelancong ke Langkawi patuh SOP untuk elak peningkatan kes COVID-19.

Ia adalah susulan pengumuman Pulau Langkawi sebagai lokasi projek rintis gelembung pelancongan domestik bermula 16 September 2021, KKM melalui Jabatan Kesihatan Negeri Kedah sedang meningkatkan kesiapsiagaan dan kapasiti untuk respon Hospital Sultanah Maliha (HSM) bagi menghadapi sebarang kemungkinan peningkatan kes COVID-19 yang memerlukan kemasukan ke hospital dan ICU.

Dr Noor Hisham bimbang kes meningkat

Ketua Pengarah Kesihatan, Tan Sri Dr Noor Hisham berkata HSM merupakan hospital “hybrid” yang merawat pesakit COVID-19 (79 katil) dan bukan COVID-19 (142 katil).
Melalui penubuhan i-PKRC LISRAM pada 4 Ogos 2021 yang lalu, sebanyak 60 katil tambahan telah berjaya diwujudkan bagi merawat pesakit COVID-19 kategori 1,2 dan 3 (berisiko rendah).

Manakala bagi ICU, sebanyak 8 buah katil tambahan telah diwujudkan sebelum ini (repurposed) menjadikan kapasiti katil meningkat kepada 13 buah. Daripada jumlah ini, 9 buah katil adalah dikhususkan bagi merawat kes COVID-19, katanya.

Dr Noor Hisham berkata, jabatan-jabatan lain HSM di antaranya Jabatan Kecemasan & Trauma, Jabatan Patologi & Transfusi Perubatan, Jabatan Pediatrik, Jabatan Forensik serta Unit Hemodialisis turut merancang pelan kesiapsagaan masing-masing bagi merawat kes COVID-19 yang mungkin akan bertambah.

“Melalui perbincangan yang diadakan bersama pihak HSM dan JKN Kedah, beberapa cadangan penambahbaikan telah diberikan termasuk penetapan nilai ambang kadar kemasukan pesakit harian sebagai petanda amaran agar tindakan-tindakan proaktif tertentu diambil.

“Ini termasuk keperluan menambah bilangan katil bukan ICU dan ICU untuk kes COVID-19, mobilisasi petugas kesihatan dan aset dari daerah atau negeri lain, evakuasi pesakit melalui pengangkutan udara ke hospital rujukan lain serta penubuhan PKRC yang dikendalikan oleh pihak swasta,” katanya.

Kekal patuh SOP

Dr Noor Hisham mengingatkan kepada semua bakal pengunjung ke Pulau Langkawi di bawah projek rintis gelembung pelancongan domestik agar sentiasa mengamalkan norma baharu dan kekal mematuhi SOP.

“Tatkala kita cuba mengimbangi di antara nyawa dengan kelangsungan hidup dan ekonomi, marilah kita bersama-sama memastikan tiada peningkatan jangkitan virus COVID-19 di pulau percutian ini. Kerjasama anda semua adalah sangat diperlukan,” katanya.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Saya Sendiri Breastfeed Anak, Tapi Adab & Aurat Kena Jaga.” Liza Hanim Tegur Isu Menyusu Anak Tempat Terbuka!

Kontroversi melibatkan hangat seorang usahawan hangat diperkatakan baru-baru ini apabila  secara terbuka menyusu anaknya ditempat awam.

Ramai yang melahirkan rasa tidak puas hati memandangkan perbuatan tersebut yang kurang sopan. Antara yang bersuara termasuklah penyanyi, Liza Hanim.

Menerusi perkongsiannya, jelas Liza Hanim,  tidak salah jika ada ibu yang ingin menyusukan anak di tempat terbuka. Namun dalam masa yang sama perlu menjaga adab dan kehormatan sebagai seorang wanita Muslim.

Namun yang lebih penting lagi, soal penjagaan aurat kena diberikan keutamaan.

“Saya terpanggil untuk menyuarakan pendapat. Baru-baru ini ternampak gambar seorang usahawan menyusukan anak dikhalayak ramai dan ambil gambar.

“Sebagai seorang ibu yang menyusukan anak-anak saya sepenuhnya, saya menyokong usahawan ini di dalam perjalanan menyusu badannya.

“Namun, sebagai seorang saudara di dalam Islam, saya memohon, tolonglah menjaga adab ketika breastfeeding in public. Saya sendiri breastfeed anak saya di mana-mana sahaja.

“Malah, pernah di tepi jalan di Kota Seoul dan ya saya merakam gambar juga. Tetapi kita harus menjaga adab. Aurat harus dijaga,” tulis Liza menerusi kapsyennya.

Jujur mengakui, teguran tersebut bukan sahaja untuk memberi peringatan kepada orang laain tetapi buat dirinya juga.

“Ini bukan masalah saya berhijab atau dia free hair. Either way, jaga kehormatan kita sebagai wanita dan ibu.

“Allahuakbar, sedangkan kita menutup dengan sesungguhnya ketika breastfeeding pun dipandang serong, apatah lagi di dalam keadaan yang saya lihat usahawan itu.

“Jaga kehormatan kita sebagai wanita. Jaga agama kita Islam. InsyaAllah berkat usaha kita. Murah rezeki kita. Saya bersuara untuk mengingatkan diri saya sendiri juga,” ujarnya lagi.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Berat Badan Boleh Turun Sebab Makan Ni Saja Setiap Malam. Rugi Tak Cuba!

Perkongsian wanita ini berkenaan kakaknya yang berjaya turunkan berat badan setelah amalkan pengambilan makanan yang khusus setiap malam benar-benar memotivasikan dirinya untuk melakukan teknik yang sama untuk turunkan berat badan.

Apa yang menarik, menu istimewa tersebut cukup mudah disediakan dan nampak begitu enak. Jadi sesiapa pun boleh sediakannya, dan resipinya ada dikongsikan di sini.

Semoga dengan cara ini turut berhasil untuk yang lain juga. Jadi tunggu apa lagi, jom baca perkongsiannya dan mulakan diet yang konsisten.

Tak boleh jadi nih! Berat badan kakak saya dah turun daripada 79kg – 73kg sebab makan ni je setiap malam. Saya nekad ni, saya nekad nak kurus mcm dia jugakk.

Ok tadi dah pegi beli semua bahan2nya. Korang tu Mana yang dah mula rasa lemak badan dah Tak Tau nak pegi Mana bolehlah try menu ni. Marilah Kita!

Epal hijau – ikut suka berapa bijik nak letak
Ikan kembong – rebus dan carik2 isinya
Bawang besar
Limau kasturi
Garam halus

Cara buat Ada dekat Setiap gambar.

Step 1 : Epal tu racik halus-halus canggitu. Ikutlah nak buang kulit ke tak nak. Kalau rasa nak kunyah lama-lama macam makan chewing gum tu tak yah buang kulit dia. Saya pun silap pergi buang pulak kulitnya tadi, patutlah laju je menelan.

Step 2 : Potong, racik dan hancur-hancurkan bawang macam tu. Pakai pisau je takyah pakai blender.

Step 3 : Ikan tu ambil isinya sahaja, then gaulkan semua bahan macam dalam gambar ini. Jangan lupa tabur garam halus sedikit sahaja. Perah limau kasturi, letak dalam 7 – 8 biji pun tak apa, lagi masam lagi sedap.

Siap dah, sekejap sahaja habis ni cayalah. Korang trylah buat, kita nak kurus kan.

MASA MAKAN

Waktu pengambilan menu ni antara pukul 7-8malam SAHAJA Tau. Pastu jangan makan Pape dah, kok lapar sangat telan air masak mati je

Sumber : Nazuhaina Azu via MAHN


Berkepit Dengan Isteri, Barulah Rezeki Sentiasa Berkepit Dengan Kita. Superb Perkongsian Ni!

Nak tahu tak jika berkepit dengan isteri, barulah rezeki sentiasa berkepit dengan kita. Hakikatnya inilah yang harus dicakna dalam sebuah rumahtangga. Aura kasih sayang akan itu akan menjadikan perkahwinan itu berkat, sekali jus mengundang rezeki yang melimpah ruah.

Perkahwinan sepatutnya membuka pintu rezeki seluas-luasnya tapi kerana hubungan suami isteri renggang pintu rezeki menjadi sempit. Mulalah jadi bibit bibit perpisahan apabila banyak musibah berlaku.

Ramai suami isteri berpecah belah kerana dah tak mahu berkepit macam masa mula-mula kahwin dulu. Anak ramai atau tak ramai bukan alasan malu nak berkepit nanti anak-anak pandang.

Menurut kata Pakar motivasi Datuk Dr. Mohd. Fadzilah Kamsah, pelukan dan sentuhan suami kepada isterinya ada banyak kebaikan kepada si isteri juga kepada si suami.

6 Amalan suami isteri yang ada kebaikan dari segi psikologi dan saintifik :

?. ?????? ????? ??? ???? ?????? ?????
Isteri yang salam, cium dan peluk suami selama 10 saat setiap pagi menghasilkan banyak “hormon endorfin”.
Hormon endorfin ini dapat membantu isteri turun berat badan dan mengurangkan keresahan.

Tak perlu ubat atau tahan lapar kalau nak kurus, beri suami sentuh anda dah cukup. Lebih kerap lebih baik, kurus dapat pahala pun dapat..

?. ????? ????? ?????? ?????
Isteri yang ada masalah tidur boleh cuba cara ini, kerana tidur di bawah ketiak suami boleh beri anda tidur yang lena dan tenang kerana adanya “Hormon Bau Phero”.

Bukan itu sahaja bau phero suami dapat meredakan stress ada sepanjang hari buat kerja rumah. Cubalah, dapat pahala lagi..!

?. ?????? ???? ????? ???????
Mandi bersama suami isteri yang sah adalah sunnah dan dapat pahala. Selain dari itu proses mandi yang mesra dan intim dapat mengurangkan stress isteri dan suami.

Bukan sahaja dapat dibersihkan bahagian belakang badan malah dari segi saintifik proses mandi bersama akan membuat jantung lebih sihat.

?. ?????? ????? ?????? ????? ????????
Suami jadi yakin setia bersama isteri apabila pertama kali nampak dia kentut. Suami yakin berkompromi dengan “bencana” apa pun bersama isterinya selepas ini.

Suami isteri merasa lebih bebas melakukan apapun. Kerana hubungan yang sihat dalam keluarga asasnya adalah ketulusan dan kepercayaan.

Wanita selalu ingin tampil cantik. Lelaki selalu ingin tampil gagah. Satu kentut tidak akan mengubah keadaan itu menjadi sebaliknya.

?. ????? ????? ??? ???? ???? ??????
Ramai suami yang tidak tahu tapi setiap pelukan mesra suami dapat mengeluarkan “hormone oxytocin” ia mampu membuatkan isteri rasa bersemangat dan bertenaga.

Setiap sentuhan suami di pipi, pinggang, peha dan punggung dapat buat isteri kembali bertenaga walaupun setelah seharian bekerja.

?. ????? ????????? ??????
Lalukan solat berjemaah bersama sekerap yang boleh. Kerana satu jaminan yang kita boleh beri pada isteri iaitu kita mahu bawa mereka ke syurga bersama.

Solat berjemaah juga mengeratkan silaturrahim dan buat isteri lebih taat dan setia pada suami yang memimpin mereka ke jalan Allah.

Suami layanlah isteri macam RATU, barulah rezeki yang datang macam RAJA.

Setiap pagi bagi isteri anda ketenangan, kekuatan dan semangat dengan pelukan dan ciuman di pipi mereka.


Pilih Pusat Jagaan, Ibu Ayah Kena Semak Betul-betul & Ianya Mudah Sangat. Sila Takenote!

Hati ibu bapa mana yang tidak risau bila terpaksa mengambil keputusan untuk menghantar anak-anak ke pusat asuhan kanak-kanak. Kebimbangan ini bertambah-tambah lagi bila mana kita sering dikhabarkan pelbagai kes penderaan, kemalangan dan sebagainya berlaku di tempat anak-anak kecil ini ditempatkan.

Malah melalui satu kajian, dalam tempoh 6 bulan pertama pada tahun 2018, hampir 200 kes penderaan kanak-kanak oleh pengasuh telah dilaporkan. sehingga menimbulkan kerisauan dalam kalangan ibu bapa terhadap keselamatan anak mereka. Kecuaian adalah antara perkara yang amat dititikberatkan oleh ibu bapa dalam memilih sama ada hendak menghantar anak-anak ke pusat asuhan atau mengupah pegasuh yang lebih mesra dipanggil ‘bibik’.

Isu tersebut tidak sekadar selesai dibicarakan pilihan mana yang lebih selamat dan mengikut kemampuan mereka, sama ada ke taska atau ‘bibik’. Ibu bapa juga mementingkan kemahiran dan pengalaman pengasuh tersebut khususnya tentang penjagaan dan protokol keselamatan kanak-kanak.

Boleh semak secara online

Menurut pengasas platform Verity Plus Online, Mark Leow membangunkan platform  ini dengan harapan supaya Malaysia akan menjadi sebuah negara yang lebih selamat. “Seringkali kita melihat dan membaca laporan media tentang penipuan di internet, kecurian identiti, penderaan kanak-kanak di pusat asuhan dan terbaharu, golongan profesional yang menggunakan kelayakan palsu. Dengan pelancaran VPO, ia akan membolehkan mana-mana pihak termasuk juga syarikat kecil dan sederhana (PKS) dan individu membuat semakan latar belakang terhadap seseorang individu atau sesuatu pihak lain dengan kos yang minima iaitu  RM140 sahaja,” katanya.

Syarikat yang telah ditubuhkan sejak tahun 2010 ini sudah mempunyai lebih 500 pelanggan dan telah berjaya menjalankan semakan latar belakang ke atas 100,000 individu. Daripada jumlah tersebut, 90% daripada semakan adalah dijalankan oleh golongan majikan untuk memeriksa dan mengesahkan latar belakang bakal pekerja mereka bagi mewujudkan suasana bekerja berisiko rendah atau lebih selamat.

Antara lain Platform VPO yang telah dibangunkan sepenuhnya oleh rakyat Malaysia ini juga berhasrat membantu syarikat PKS menyaring bakal pekerja manakala pemilik premis memeriksa  latar belakang bakal penyewa mereka.  Malah menurut Mark, platform ini juga boleh digunakan secara berkesan oleh golongan ibubapa  untuk memeriksa latar belakang penjaga atau pengasuh anak mereka sebagai langkah keselamatan sebelum menghantar anak mereka ke sesuatu tempat asuhan.

Semakan VPO antara lain mampu memberikan maklumat bagi pengesahan identiti seseorang, rekod jenayah, rekod kredit, dan sebarang maklumat lain berkaitan kes litigasi dan semakan integriti.

Menggunakan VPO, orang ramai juga boleh membuat semakan ke atas diri sendiri secara berkala untuk memeriksa rekod kewangan masing-masing bagi memastikan tidak berlaku sebarang kejadian kecurian identiti. VPO mematuhi Akta Perlindungan Data Peribadi 2010 (PDPA) dan menyediakan laporan lengkap seawal 1 hingga 5 hari bekerja.

Bagi syarikat korporat yang besar, Verity Intelligence (www.verityintel.com) merupakan sebuah syarikat yang diyakini oleh lebih daripada 500 syarikat di Malaysia dan Singapura serta menawarkan penyelesaian semakan latar belakang yang boleh diselaraskan untuk memenuhi pelbagai keperluan syarikat.


Barang Dikutip Di Tong Sampah, Ibu Anak 5 Ni Hias Rumah Sewanya Jadi Lawa!

Perkongsian wanita yang dikenali sebagai Bintu Ismail ini berkenaan rumah sewa yang dihuni beberapa tahun yang lalu hingga kini memang menarik untuk dikongsikan. Jika dilihat sekali pandang, dekorasi rumahnya tidak banyak bezanya dengan kediaman yang lainnya.

Namun bila diajukan soalan tentang bagaimana dia menggolah semua itu, ada kisah yang menarik dan tidak siapa terduga.

Hias Dengan Barang Terbuang

Rumah ini masih rumah sewa. Saya xmampu nak beli, sewa pun murah je sbb owner tahu saya xmmpu..rezeki kami sekeluarga dapat owner yg baik.. Alhamdulillah..

4 tahun menetap di rumah ni..dlu tumpang2 adik beradik je, pindah randah sebelum dapat rumah ni. Banyak ujian, hope menjadi pahala atas ujian tu semua.

Semua deco sendri, 90% barang saya kutip org buang tong sampah, jiran2 sedekah. Kalau beli pun bandel itu pun langsir RM10 5 helai. Kalau ada hiasan yg elok2 mcm sarung bantal tu hadiah adik dan kwn2.

Perabut Dari dapur..bilik anak2 dan saya sampai ke ruang tamu semua free..org bagi dan kutip, diy blik..rumah cat sendri.

Saya ada anak Ada 5 org, 2 lelaki 3 perempuan..2 dah anak dara.(12 dan 15tahun). 3 masih lasak…2Tahun/4tahun/8tahun.

Sentiasa Terlihat Kemas

Tip rumah sentiasa kemas, mcm biasa je saya cuma cakap kat anak2 lepas sepah KEMAS BALIK..itu je. Mungkin sbb sy xboleh tgok brang sepah2 dalam sehari xtahu berapa kali sapu dan kemas rumah..xde special tip sebenarnya.

Saya bukan ubah rumah, saya ubah suasana rumah sahaja. Lagi pun bukan org lain yg nak tinggal..kita sekeluarga yg nak tinggal..rumah sihat keluarga sihat insyaAllah.

Alhamdulillah. Rezeki kami xmampu beli tp Allah bagi cara macam ni..xperlu kluar modal ratus2 apetah lag ribu2..Sy cuma nak bagi inspirasi pada keluarga yg xtampu mcm saya..bkn alasan nak rumah cantik..xmampu beli kite usaha diy or kutip barang org xnak dan baiki balik.. insyaAllah..bnyak jalannya kalau ada kehendak dan minat.

sumber : Bintu Ismail


Masa Anak Kecil Lah Kita Didik. Bila Dah Besar Payah! Deep

Pastinya nak jadi ibu bapa ni kena ada ilmu keibubapaan. Mana taknya, jika salah didik anak, tentu kian menjadi ‘perangainya’.

Perkongsian apa ni ,ada benarnya dalam mendidik anak. Jom semak cara ayah Mohd Fhais.

Ni la akibatnya kalau tak dengar cakap orang tua !!

Tak kira anak kecil atau besar, kalau kita dah cakap dia tak nak dengar biarkan je. Biarkan dia rasa akibat dari perbuatan sendiri baru tahu serik.

Masa anak masih kecil la kita nak didik dia jadi orang, bila dah besar nanti payah!

Ini bukan kejam tapi ini tanggungjawab.

Annur rania padan muka! Dah suruh tidur awal semalam. Duk lagi main lari – lari dengan sepupu yang tak sekolah. Sampai kul 12 lebih masih lagi tak tidur.

Kejut bangun pagi tadi liat sangat. Mengelat elat tak nak pergi sekolah. Bagi pula alasan penat dengan mengantuk.

Sorry, dengan papa sekolah wajib kena pergi. Mengantuk ke, penat ke tetap kena pergi.

Terlentuk lentuk dalam kereta masa dalam perjalanan ke sekolah. Sempat dia lelap 5 minit tadi.

Nak sambung tidur dalam kelas pun papa tak kisah, asalkan pergi sekolah. Daripada biar terus lena kat rumah nanti menjadi jadi malasnye.

Bukan tak kasihan dia penat, tapi saya lebih kasihan bila dah besar nanti dia jadi “pemalas” pergi sekolah.

Walaupun orang cakap sekolah taska untuk budak 5 tahun ni sekolah main-main, tak pergi pun tak rugi apa.

Salah tu!

Masa sekolah taska ni la kita nak bentuk anak supaya rajin untuk ke sekolah.

Bukan sahaja ilmu akademik tu penting, tapi lebih penting ialah displin, tanggungjawab dan amanah.

Kalau masa sekolah main – main ni pun anak dah pandai mengelat dan bagi alasan ponteng bayangkan bila dah masuk sekolah rendah nanti.

Masa tu lagi berat tanggungjawabnya. Beg sekolah berat, duduk dalam kelas tak boleh main, sepanjang masa belajar sahaja.

Paling berat bila kena bangun awal setiap hari sebab 7.30 dah kena terpacak dalam kelas.

Ini baru sekolah rendah. Belum lagi sekolah menengah. Sekolah menengah 2 kali ganda susahnya.

Lagi la anak tergoda nak ponteng !!

Silap haribulan sekolah sekerat jalan je. Ini bahaya! Kalau anak dah tak ada minat memang buang masa pergi sekolah.

Jadi penting! Tegas dari awal, masa anak masih kecil didik sebetulnya.

Ada masa kita boleh bertolak ansur dengan anak. Kita ikut kemahuan dia selagi tak memudaratkan.

Kalau bab sekolah tak boleh. Tak boleh berunding dengan anak. Muktamad! Sekolah kena ikut cakap orang tua.

Anak yang berjaya dunia akhirat mulanya dari rumah, dan akhirnya adalah di sekolah.

Sekolah rumah ke-2 anak – anak

Mohd Fhais,
Masa anak kecil ni boleh la kita nak angkat bawa bilik air mandi, dah besar nanti boleh patah pinggang dibuatnya kalau tiap pagi susah bangun.

p/s : Dipersilakan share post ni dengan mak ayah lain supaya mereka pun dapat pengajarannya.

p/s : Selain di fb saya juga selalu berkongsi ilmu parenting, kekeluargaan dan hubungan suami isteri di telegram.
Join di sini ? t.me/CoretanFhais


“Ini Semua Kesan Covid-19, Saya Reda”. Ashraf Muslim Kongsi Kesakitan Demi Kesakitan Yang Dialami Kini!

Tiada bumi yang tidak ditimpa hujan, tiada lautan tidak bergelora dan tiada manusia tidak ditimpa penyakit. Begitulah resam kehidupan yang bukan sahaja dikurniakan keseronokan, kebahagiaan malah sakit juga perlu diterima dengan hati yang reda.

Menerusi perkongsian Ashraf Muslim berkenaan status kesihatannya kini setelah pernah diuji sebagai pesakit Covid-19, pelakot ini terus reda dengan kesakitan yang ditanggung akibat kesan daripada virus tersebut.

Menurutnya, dia mengalami kecederaan ‘acromioclavicular joint injury shoulder and elbow’ dan perlu mendapat rawatan selanjutnya.

“Ini semuanya kesan covid. Tapi AM redha jerlah. Hari ini kena buat treatment bahu ni sebab ada masalah acromioclavicular joint injury shoulder and elbow. Sebelum ini kena scapula.. lepas baik scapula kena pula ac joint shoulder”

“Dr Rahmani kata ada pernah kena injured ataupun hentakkan tak sebelum ini sehingga sakit waktu itu. AM jawablah takde sebab sakitnya datang tiba-tiba sahaja masa kena covid waktu kuarantin. Dia kata ada dua sebab benda ini terjadi,  pertama hentakan yang kuat atau pun disebabkan virus, kesannya otot kawasan itu mengecut.”

“Tapi AC joint itu sebagai secondary effects sahaja.. Masalah utama ialah post viral infection muscle wasting (otot kecut selepas jangkitan virus) menyebabkan sendi jadi lapse”

Menurut hantaran di Instagram, Ashraf turut berkata bahawa Covid-19 memberi kesan pada tubuh badannya meskipun telah pulih dan bebas daripada virus berkenaan.

“Jadi memang jelas kena covid sebab virus ini masuk dalam darah dan benda ini buat kerjalah. Yang AM perasan, memang AM sorang yang sportsmen banyak sangat sukan involve rugby, hoki, basketball dan injured tu biasalah.. tapi bila dah tua ni, mungkin ada bahagian dekat tubuh badan kita pernah injured jadi virus ini senang buat kerja dekat area tu. Takpelah kita redha dengan apa yang Allah berikan ini sebab Allah nak kita ingat pada DIA selalu.”

Terdahulu Ashraf menjadi individu kesembilan yang disahkan mendapat jangkitan wabak Covid-19 selepas pulang daripada menjalani penggambaran drama berjudul Demi di Inverness, Scotland pada 31 Mac tahun lalu.


Petua Rawat Gout Ini Raih Share Hingga 24K. Boleh Follow Untuk Buat Jus Ni.

Kesihatan yang baik adalah idaman setiap orang. Namun, disebabkan genetik, tidak bersenam, faktor pemakanan dan sebagainya, kita menghadapi penyakit yang menjejaskann urusan harian kita. Salah satunya penyakit gout. Selain berjumpa doktor mendapatkan rawatan susulan, tidak salah kita mencuba petua orang tua dulu.dulu. Menerusi sebuah perkongsian ini telah menyediakan petua untuk mengatasi masalah gout ini. Menariknya ia telah mendapat share sehingga 24K serta komen-komen yang memberikan reaksi positif setelah mengamalkan petua ini. Tidak salah mencuba namun pastikan dapatkan nasihat doktor jika penyakit ini semakin serius.

IKUTI PERKONGSIAN INI.

Perkongsian info. Copy paste whatsapp. Tak Cuba tak tahu kan.

Untuk sesiapa yang kena gout. Boleh cuba.

Saya berpengalaman 20 tahun mengidap gaut. Saya tak mampu solat dengan sempurna kerana lutut bengkak dan tak boleh dibengkokkan.

Saudara saya beri kapsul Gout dari Amerika..! Saya minum 2 hari, sakitnya cuma berkurang sedikit saja.

Dengan izin Allah swt saya ditemukan dengan orang Lamongan, umurnya 110 tahun, masih gagah, anaknya yang umur 90 tahun kelihatan lebih tua darinya.

Dia tanya saya, “Sakit apa ya..?”

Saya jawab, “Gout Pak..!”

“Cuba cari sebiji nenas yang masak dan satu batang lobak putih kira-kira 250 gram. Dikisar dan tambah 3 biji buah keras. Jadikan minuman Jus lalu diminum sekaligus..!” Katanya.

“Berapa kali minumnya..?” Tanya saya lagi.

“Sekali saja cukup. Untuk penjagaan yang berterusan minumlah 3 bulan sekali..!” Katanya menegaskan.

Saya buat sebagaimana yang diajarkan. Gout saya dah hilang sama sekali. Sembuh sepenuhnya Alhamdulillah..!

Saya teruskan tiap 3 bulan sekali hingga bertahun-tahun. Ternyata Gout saya dah ucapkan selamat tinggal.

BAHAN UNTUK JUS

– 1 biji Nenas yang masak
– Lobak putih 250gm
– 3 biji Buah Keras.

Untuk kawan-kawan yang ada masalah Gout.

Belendar semuanya.
buah keras itu tumbuk 2 dulu dn masukkan dalam blender..
buah nenas dan lobak putih potong halus-halus.
kemudian masukkan air masak dan blender semuanya sehingga halus.
Selawat Nabi 3 kali dn minumlah…
In Syaa Allah…


Isteri Disahkan Depresi, Tapi Cara Suami Ini Tunjuk Kasih Sayang Sungguh Superb.

yang menceritakan situasi bagaimana dia melalui keadaan ini. Dalam situasi ini, isterinya bertuah apabila suami sanggup berjuang bersama dan memberikan sokongan untuk kesembuhannya.

Ikuti perkongsian lelaki ini.

Aku nak cerita tentang isteri aku. Artikel ini panjang sedikit tetapi demi Allah aku yakin kau tidak akan rugi baca. Aku nak cerita tentang penyakit DEPRESI yang dihidap isteri aku.

Ya isteri aku, bidadari aku sendiri cik Husna mempunyai depresi. Ini telah disahkan oleh pakar psikiatri 4 tahun yang lepas. Aku masih ingat pada waktu itu kami ke Hospital Sungai Buloh setelah mendapat refer letter dari klinik. Punca dapat surat refer itu pula ialah apabila doktor di klinik tanya soalan ini pada Husna.

‘Husna ada rasa sampai macam nak bunuh diri ke?’

Dan isteri aku cakap – ‘Ya, rasa dah tak mahu hidup’.

Bagi aku ini ialah satu detik bersejarah dalam hidup kami. Kerana di sinilah bermulanya perjuangan aku dan isteri berhadapan dengan penyakit yang dipanggil depresi atau kemurungan.

Bila aku tahu isteri aku sudah ada perasaan untuk membunuh diri sendiri. Jadi kau fikir aku ada masa untuk main-main lagi? Kau fikir aku ada masa untuk buat benda lain? Aku kena hadapi masalah ini, sebab yang kena ialah isteri aku. Dia amanah untuk aku, aku perlu bantu.

Rentetan itu banyaklah keputusan-keputusan besar yang aku terpaksa buat dan mengubah hidup aku, hidup kami sekeluarga. Pandangan orang luar? Apa yang mereka tahu? Aku korbankan itu semua. Kerana apa yang penting aku sebagai suami kena bertanggungjawab untuk memulihkan isteri aku.

RAWATAN PSIKIATRIK

Maka seperti yang diminta oleh pihak klinik untuk refer department psikiatri Hospital Sungai Buloh maka aku menemani bidadariku untuk berjumpa pakar. Harapnya pada waktu itu, tiada apa-apa yang serius.

Kau tahu-tahu sahajalah ini ialah untuk pertama kalinya kami pergi masuk ke bahagian psikatari. Terdengar ada makcik menjerit-jerit bergaduh dengan nurse, ditambah lagi dengan ruang menunggu yang agak sempit memang buat kami tidak selesa. Ada juga yang bergaduh minta ubat lebih dan ada juga yang mengetuk-ngetuk meja. Macam bercampur dengan tempat orang gila.

Waktu itu, ada juga terfikir. Betulkah tindakan kami ini. Rasa macam masuk ke tempat yang tidak sepatutnya. Pegang tangan isteri dan redah sahaja. Kami mahu juga tahu apa yang berlaku dan semestinya ingin mendapatkan rawatan terbaik.

Aku cerita ini peristiwa yang berlaku 4 tahun lepas, masa ini dalam kepala kami tidak mempunyai kesedaran dan ilmu yang luas tentang penyakit depresi ini. Rasa takut, rasa tidak selamat, rasa risau dan sebagainya semuanya mula menghantui lubuk perasaan.

Kau bayangkanlah. Kau masuk tempat psikiatri kot. Dengan keadaan yang macam itu persekitarannya. Itu perasaan aku, bagaimana pula perasaan bidadari aku ketika itu. Jadi aku kena kuatkan semangat.

Maka berjumpalah kami dengan pakar psikiatri dan isteri aku didiagnos dengan penyakit depresi secara rasmi. Ya pada waktu itu ianya hanya permulaan, dan hanya ada depresi. Tetapi selepas beberapa pertemuan susulan, ia menjadi semakin teruk kerana turut didiagnos juga dengan anxiety dan panic attack.

REALITI KENA HADAPI

Inilah realiti yang perlu kami telan. Kini bermulanya bahagian yang susah iaitu fasa ujian.

Kenapa aku sebut fasa ujian, sebab fasa inilah hubungan kami diuji. Fasa yang susah dan penat.

Husna selalu rasa macam diri dia tidak berguna dan malang.

Rasa macam semua orang benci. Rasa macam semua orang ambil kesempatan. Rasa macam tiada ada orang beri perhatian. Rasa macam tidak disayangi. Rasa baik diri mati sahaja.

Ini semua ialah luahan yang diceritakan pada aku. Dan dari pemerhatian aku sendiri, diri dia umpama ‘not being present’. Macam dia masih hidup dalam kisah lama, atau terlalu memikirkan tentang masa hadapan. Hingga the real world – the present yang ada depan dia ini macam kosong.

Ubat yang doktor bagi ialah setraline. Kami rasa ubat ini umpama nyawa, kerana kalau tiada ubat ini pasti jiran-jiran akan dengar jeritan husna marah dan menjerit-jerit atau menangis. Kerana pernah juga cuba stop makan ubat ini kerana rasa dah boleh baik. Namun ternyata ianya ialah pilihan yang silap.

Maka apa lagi, kami dimarahi oleh pakar psikiatri dekat Hospital PPUM kerana tinggalkan ubat. Kami tidak buat rawatan susulan di Sungai Buloh kerana agak jauh maka PPUM dirasakan lebih sesuai kerana berdekatan. Doktor juga bagi amaran jangan tinggalkan ubat ini lagi.

Ubat ini akan buat kau rasa letih dan penat seterusnya mengurangkan rasa marah atau sedih melampau. Kau akan rasa mengantuk dan lebih suka untuk berehat.

Kalau aku cerita tentang apa yang berlaku pada kami kalau isteri aku tiba-tiba kena panic attack. Pasti kau tidak percaya. Menjerit dan meraung? Itu perkara biasa. Pintu bilik pecah ditumbuk sekuat hati. Meronta macam hilang pertimbangan bahkan pernah juga cuba menikam aku dengan kunci.

PERASAN SUAMI

Tidak lawak. Aku boleh menangis fikirkan apa yang berlaku.

Anak-anak? Pastinya terkesan. Macam aku ada dua orang anak, alhamdulillah dua-dua perempuan yang comel. Seorang Maryam Deen dan adiknya ialah Aisyah Deen. Mereka ini ialah penguat perjuangan daddy dan mommy untuk menghadapi perjuangan ini.

Zaman Maryam Deen ialah zaman kami struggle untuk mencari jalan untuk penyelesaian masalah depresi ini. Zaman baru nak kenal penyakit depresi dan mencuba rawatan yang ada.

Zaman Aisyah Deen pula ialah zaman masih struggle tetapi ‘getting better’. Harapnya dose ubat makin turun. Tipulah kalau kami tidak belajar dari apa yang berlaku. Aku sudah makin pandai menjaga husna. Paling penting ialah jaga emosi husna, tahu bahagian mana yang ok dan yang tak ok.

Pengalaman yang ajar aku. Pengalaman yang ‘real’ dan perit. Tetapi inilah kisah pengorbanan dan cinta. Aku harap Maryam Deen dan Aisyah Deen dapat berbangga satu hari nanti bahawa mommy berjaya jadi survivor penyakit depresi. Aminn.

Sekarang Maryam Deen dan Aisyah Deen ialah penguat untuk kami sekeluarga. Daddy and mommy sayang sangat kamu berdua.

Depresi bukan gila tetapi ianya ialah penyakit. Sepertimana organ lain pada anggota badan kita boleh sakit. Begitu juga dengan otak.

Orang lain memang tidak akan faham dengan apa yang kami lalui. Mungkin ada yang mengganggap ini masalah orang tidak ada iman, solat tak khusyuk. Jarang baca al-Quran. Berfikiran negatif dan suka fikir yang negatif sahaja. Acah-acah stress, orang lain pun ada masalah juga dan sebagainya.

Ini bukan realitinya. Kerana jika kau meminta orang yang depresi untuk melihat the ‘bright side’. Ia umpama kau meminta orang buta untuk melihat matahari!

Ini bukan realitinya. Kerana jika kau meminta orang yang depresi bersabar sebab orang beriman kan kuat sabar. Kau biar betul? Kalau orang ada cancer kau suruh dia bersabar juga ke? Atau kau minta dia dapatkan rawatan? Bahkan dalam masa yang sama kau sedar tak yang kau tengah ‘judge’ orang depresi kurang iman.

Ini bukan realitinya. Kerana jika kau minta orang yang depresi baca doa itu, baca ayat itu dan ini supaya depresi hilang. Aku tidak cakap doa itu tiada kesan, kerana Allah sudah nyatakan dalam al-Quran dengan mengingati Allah hati akan tenang. Tetapi kita sedang bercakap depresi dari sudut clinically! Doa ialah sebahagian dari solusi. Sama seperti kalau kau demam, doa untuk pulih memang boleh. Tetapi kau kena makan ubat dan jumpa doktor juga. Jadi janganlah cakap dekat orang yang depressed, baca je doa, nanti depresi tu hilang.

Ini bukan realitinya. Kerana jika kau minta orang yang depresi untuk melupakan sahaja semua perkara yang bermain di fikiran. Atau ayat seperti ‘move on’ seolah-olah ada red button yang kau perlu tekan sahaja untuk ‘exit’. Tanpa disedari ayat seperti ini sebenarnya satu penghinaan kepada pejuang depresi, lebih-lebih lagi orang yang bercakap ‘knows nothing about depression’.

Ini bukan realitinya. Kerana jika kau minta orang yang depresi untuk membandingkan diri mereka dengan orang lain. Atau memintanya untuk lihat kesusahan atau dugaan orang lain yang lebih susah. Siap bagi contoh orang itu dan ini kononnya. Lagi sekali, ini ialah penghinaan. Tanpa sedar kau sedang ‘judge’ orang yang depresi ini tidak bersyukur atau lebih sesuai lagi ‘spiritually weak’.

Cukup-cukuplah dengan ayat-ayat seperti ini. Belajar dan kenali depresi itu apa terlebih dahulu. Kau kena sedar mengikut kajian tahun 2020 penyakit mental akan menjadi penyakit no 2 paling tinggi di dunia. Kajian ini ialah kajian rasmi. Maka ini bukan isu untuk segelintir dari kita sahaja, ini ialah isu manusia sejagat.

Depresi BUKAN PENYAKIT ATTENTION SEEKER

Ini satu lagi. Aku pun tidak faham kenapa boleh dapat label sebegini dan ianya berlaku di negara kita. Sedangkan di negara-negara maju, depresi dipandang serius sehingga banyak tempat-tempat kaunselling ditubuhkan. Mereka ‘open’ dan sangat membantu dan memahami keperluan pesakit depresi. Berlaku adil kepada pesakit depresi kerana mereka tahu dan mereka kenal apa itu ‘mental illness’.

Depresi bukan bahan untuk kau ketawa dan perlekehkan. Kau kena belajar untuk kenali tanda-tanda, matang dan bantu yang mana boleh. Kerana depresi ini boleh bersembunyi disebalik senyuman. Kau jangan tertipu. Jaga ahli keluarga masing-masing.

Jangan pula berlaku sebaliknya dengan memburukkan lagi keadaan dengan perangai sombong dan rasa diri lebih baik dari orang lain.

Aku impikan satu hari nanti wujud ‘social awareness’ dan seterusnya membentuk ‘social support’ yang mantap dari netizen secara keseluruhan terhadap mereka yang menghadapi depresi.

Bagi kami, perjuangan aku dan bidadariku Husna masih perlu diteruskan. Kami belum lagi menjadi survivor dalam hal ini. Demi Allah, please doakan.

Aku sayang isteri aku. Aku sayang anak-anak aku. Yang pasti, depresi tidak akan sesekali berjaya merobohkan keluarga kami, bahkan akan membuatkan kami lebih kuat dan kuat lagi.

Semoga suami ini kuat untuk membantu isteri.


“Tiba-tiba Dia Rebah…”-Ibu Ni Reda Anak Meninggal Selepas Dapat 2 Tawaran Belajar Perubatan.

Kehidupan ini sesingkat subuh. Usia dan ajal juga begitu rapuh. Tak kira di mana dan saat ketikanya Allah mahu mengambilnya, maka kembali ke pangkuan Sang Pencipta dengan tiada siapa mampu menghentikannya walau sesaat. Kenyataan ini sudah begitu lazim kita ketahui, namun bila saat ia benar-benar berlaku dalam keluarga sendiri, terasa kenyataan ini begitu mengejutkan malah berat dan sedih untuk dilalui.

Ini sepertimana memetik laporan daripada Sinar Harian bila mana hasrat seorang pelajar cemerlang Sijil Pelajaran Malaysia (SPM) yang memperoleh 11A baru-baru ini untuk menyambung pengajian dalam bidang perubatan tidak kesampaian selepas meninggal dunia secara mengejut pada Sabtu.

Bercerita mengenai Allahyarham, ibunya, Norhaswati Nawawi, 44, berkata, pada Rabu, Nadrah Wajihah mengalami demam yang pada awalnya disyaki denggi namun selepas pemeriksaan kesihatan dibuat hanyalah demam biasa.

Katanya, bagaimanapun pada Sabtu, anak sulung daripada empat orang adik beradik itu tiba-tiba tidak sedarkan diri kira-kira jam 3.50 petang sebelum disahkan meninggal dunia lebih kurang jam 4.45 petang.

“Pemergian Nadrah sangat mengejutkan buat kami sekeluarga kerana dia memang tak ada sejarah apa-apa penyakit sebelum ini, tiba-tiba sahaja dia rebah dan pergi meninggalkan kami buat selama-lamanya.

“Kami reda dengan pemergiannya kerana semua ini ketentuan ALLAH. Kami sayangkan Nadrah tetapi ALLAH lebih sayangkan dia dan ALLAH telah pinjamkan dia kepada kami selama 18 tahun,” katanya dengan sebak ketika ditemui pemberita di rumahnya di sini pada Isnin.

Bahagia Bertukar Duka

Norhaswati berkata, Nadrah Wajihah pada Khamis mendapat tawaran melanjutkan pengajian dalam bidang perubatan di University of Cyberjaya melalui Program Pembangunan Bakat Muda (YTP) di bawah Majlis Amanah Rakyat (Mara).

Menurutnya, pada Jumaat pula, Allahyarham mendapat tawaran menyambung pelajaran di peringkat Asasi Perubatan di Universiti Islam Antarabangsa Malaysia (UIAM).

Norhaswati yang merupakan seorang guru berkata, dua berita gembira itu bagaimanapun berakhir dengan kesedihan apabila Nadrah Wajihah dijemput Ilahi pada Sabtu.

“Memang Nadrah bercita-cita nak jadi doktor hafizah selepas dia berjaya menamatkan hafazan 30 juzuk al-Quran pada bulan Ogos tahun lalu. Walaupun tak kesempaian nak menyambung pengajian, saya percaya dia sebenarnya sudah berjaya mencapai cita-citanya.

“Dia anak yang sangat baik dan tak pernah meminta-minta daripada kami. Pemergiannya sangat dirasai bukan sahaja keluarga tetapi rakan-rakan dan guru-guru yang pernah mengajarnya,” katanya.

Pasangan Kembar Reda

Sementara itu, kembar Allahyarham, Sarah Wajihah Hamadi, 18, berkata, pemergian kakaknya itu amat dirasai tetapi dia tetap reda dengan apa yang berlaku.

Menurutnya, sejak dari kecil mereka tidak pernah berpisah malah pemergian Allahyarham pada Sabtu merupakan perpisahan pertama dan terakhir buatnya.

“Allahyarham seorang yang tak lokek ilmu dan selalu beri tunjuk ajar kepada kawan-kawan. Mungkin itu antara rahsia kejayaan dia. Dia juga tak banyak cakap dan bercakap bila perlu sahaja selain sangat disenangi semua orang.

“Allahyarham juga rajin baca Surah As-Sajadah. Kami selalu berkongsi idea dan bertukar-tukar pandangan. Kadang-kadang kami berkongsi minat yang sama,” katanya.

Sarah Wajihah berhasrat menyambung cita-cita kakaknya dalam bidang perubatan walaupun telah menerima tawaran menyambung pengajian dalam bidang Perbankan Islam di sebuah universiti di Jordan.


Kupas Udang Mentah, Kulitnya Jangan Dibuang! Dr Ini Kongsi Khasiatnya

Ramai yang terlepas pandang, dengan membuang kulit udang dan hanya mengambil isinya sahaja. Sebenarnya, air rebusan kulit udang tu banyak kegunaannya di samping ada khasiat di dalamnya!

Udang yang baru sahaja dibawa naik dari laut dan masih segar, pasti membuatkan masakan menjadi lebih ‘manis’. Bukan sahaja isi, malah air rebusan udang juga boleh digunakan dalam pelbagai masakan. Namun, ada sesetengah orang akan membuang kulit udang ke tong sampah.

Tahukah anda, sebenarnya terdapat rahsia di sebalik kulit udang yang anda anggap ‘sampah’ itu. Untuk mengetahui dengan lebih lanjut, mari kita ikuti perkongsian info yang menarik daripada Doktor Mazliana Mazlan di Facebook miliknya.

Kulit udang jangan buang tau. Tinggi betul dengan kalsium, bagus untuk pertumbuhan tulang dan gigi anak-anak. Kalau udang kecil, ajak je anak makan sekali dengan kulit.

Kalau udang besar dan anak tak boleh makan, kopek siap-siap dan reneh sup kulit udang untuk anak. Simpan dan guna bila perlu. Masuk sup kulit udang dalam sayur pun sedap sangat kan.

Kita yang dewasa, kalau boleh makan udang sekali dengan kulitnya, itu pun boleh top up kalsium dalam badan kita. Kan makin berusia, makin rapuh tulang kita.

Khasiat lain dari kulit udang, selain kalsium adalah Fosforus, Iron, Magnesium, Zink, Sodium, Potasium dan Selenium. Banyak kan mineral yang ada.

Makanan yang kita selalu buang, yang tak nampak macam ada nilai pun, tapi sebenarnya banyak betul khasiat yang ada kan.

Inilah namanya real food. Betul-betul kita boleh panggil sebagai makanan dan ianya beri nutrisi pada tubuh badan anak.

Korang cuba cari udang laut k, insyaAllah pilihan lebih baik dari udang bela.

Kita cuba sama-sama tau, perbanyakkan real food tinggi nutrisi buat anak-anak. Dan elakkan ultra processed food yang mungkin boleh bawa keburukan pada anak-anak jika diambil dengan kadar yang kerap.


Bila Umur Dah Masuk 40 Tahun, Ni Doa Wajib Hafal Untuk Buat Kita Lebih Tahu Bersyukur!

Bila sebut tentang peningkatan umur dari tahun ke tahun bukan sahaja bermakna bertambahnya angka semata-mata. Bahkan meningkatnya usia turut mematangkan diri kita dalam banyak hal.

Lebih-lebih lagi bila usia telah menginjak 40 tahun.  Ada yang mengatakan bila masuk umur 40 tahun, saat itulah bermulanya kehidupan yang sebenar. Kebanyakkan antara kita melalui pelbagai ujian hidup ketika berusia 40 tahun. Antaranya diuji dengan kesihatan diri, ibu bapa semakin uzur, pasangan hidup ada yang sakit, atau berdepan dengan masalah anak-anak yang meningkat remaja dan pelbagai ujian yang berat.

Pun begitu, tidak kurang juga ada yang menyifatkan usia 40 tahun ini jika seseorang itu tidak berubah, sukar untuk dia berubah sampai bila-bila. Wallau ‘ahlam.

Sebagai orang yang bijak, kita sewajarnya  memperbaiki diri dan amalan sepanjang hidup di dunia ini. Baki umur yang ada kita cuba sentiasa untuk memperbaiki hubungan sesama manusia dan gandakan amalan sebagai tanda rasa syukur dengan usia yang dikurniakan Allah.

Ini sebagaimana Khairul Anuar Basri ada menitipkan doa khas yang perlu dihafal untuk kita yang berusia menginjak 40 tahun.

Pagi ini saya nak ajar kat you all, doa wajib hafaz dan baca untuk semua yang berumur 40 tahun ke atas macam saya.

Doa ni saya ambil dari Surah Al-Ahqāf ayat 15.

رَبِّ أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَىٰ وَالِدَيَّ وَأَنْ أَعْمَلَ صَالِحًا تَرْضَاهُ وَأَصْلِحْ لِي فِي ذُرِّيَّتِي ۖ إِنِّي تُبْتُ إِلَيْكَ وَإِنِّي مِنَ الْمُسْلِمِينَ

‘Rabbi auzi’nī an asykura ni’matakal lati an’amta ‘alaiyya wa ‘alā wālidaiyya wa an a’mala sōlihan tardhōhu wa aslihlī fī zurriyyati innī tubtu ilaika wa innī minal muslimīn’

“Wahai Tuhanku, ilhamkanlah daku supaya tetap bersyukur akan nikmatmu yang engkau kurniakan kepadaku dan kepada ibu bapaku, dan supaya aku tetap mengerjakan amal soleh yang Engkau redhai; dan jadikanlah sifat-sifat kebaikan meresap masuk ke dalam jiwa zuriat keturunanku.

Sesungguhnya aku bertaubat kepadamu, dan sesungguhnya aku dari orang-orang Islam (yang tunduk patuh kepadamu)”.

Cuba hafaz doa ini baik-baik. Amalkan setiap kali lepas solat.

Ada 3 benda yang kita minta sekaligus dalam doa ini :

-Minta jadi orang bersyukur dengan segala nikmat.

-Minta supaya tetap mengerjakan amalan soleh.

-Minta agar sifat kebaikan meresap masuk ke dalam diri anak-anak.

Masuk umur 40 tahun ni, kita dah sampai tahap kritikal dan sangat penting. Kita sudah tidak punya masa berbaki yang banyak. Bila-bila masa saja Allah akan panggil kita pulang mengadapNya.

Mula jadi orang bersyukur instead of merungut-rungut. Mula jadi orang yang tidak fikir yang lain kecuali untuk buat perkara-perkara yang baik saja.

Pesanlah kepada anak-anak untuk jadi orang yang baik-baik juga. Kerana kita tidak lama lagi akan meninggalkan mereka semua.

Doa anak yang soleh kepada kita adalah doa yang akan sampai kepada kita di alam barzakh.

Baca artikel menarik lain di sini:


Petua Malam Jumaat Yang Suami Isteri Kena Take Note! Barulah Fresh Pagi Esok!

Petua suami isteri di malam jumaat ini khas untuk kebahagian suami-isteri. Petua malam jumaat ini amat diperlukan oleh ramai suami yang kadangkala menghadapi isteri dingin apabila diajak untuk bersama. Kadangkala sesetengah isteri, tidak menghiraukan permintaan suami walaupun diajak atau diminta dengan baik. Ini amat memeningkan kepala si suami. Oleh itu suami perlu memahami petua malam jumaat ini dengan baik. Ada satu petua ampuh untuk petua suami isteri di malam jumaat ini atau malam-malam lain juga.

Petua Lelaki Untuk Mengembirakan Isteri Di Malam Jumaat

1. Kejutkan isteri anda dengan memeluknya dari belakang. Kemudian, hembuskan nafas anda di bahagian belakang lehernya. Percayalah haba yang keluar dari pernafasan itu akan memberi rangsangan pada isteri anda.

2. Rentap isteri anda dan rapatkan dia pada diri anda. Kemudian anda cium dia dengan penuh kasih sayang dan lembut. Perbuatan yang nampak ganas akan menakutkan isteri anda tetapi apabila anda layan dia dengan baik, dia akan mula terangsang kerana sensasi luar biasa yang di rasai emosinya.

3. Bisikan kata–kata cinta di isteri anda. Berbisik adalah simbol perkara rahsia. Oleh itu, isteri anda boleh rasakan anda jujur bagi setiap bisikan yang anda beri. Isteri anda akan lebih terangsang akibat dari mesej intim yang anda berikan melalui bisikan di telinganya.


Amal Rebusan Air 3 Bahan Semulajadi Ini Untuk Kecantikan Dan Sihat Dalam Dan Luaran, Wanita Ini Tunjukan Caranya.

Kecantikan merupakan sesuatu yang sinonim dengan diri wanita. Semua wanita inginkan cantik luaran dan dalaman. Biarpun anak dara atau wanita yang sudah berkahwin, tetap ingin ingin kelihatan cantik dan sihat secara semula jadi.

Untuk itu, sudah pasti memerlukan amalan atau perawatan diri untuk kekal cantik.  Selain mengamalkan gaya hidup sihat, mengamalkan petua orang dulu seperti air rebusan herba juga adalah antara amalab untuk menjaga kecantikan luaran dan dalaman.

Air rebusan untuk kecantikan dalaman dan luaran. (ketat-rapat-sihat-cantik-usus Bersih)

Bahan-bahan :

– 2 biji lemon
– 6-8 batang serai
– satu plastik kecik halba
– halia 1 ketul besar
– kunyit 3-5cm (boleh suaikan ikot kehendak)
– gula batu
– 2 ½ botol air mineral.

Cara penyediaan:

– Ketuk Halia, Serai, kunyit ( jangan hancur sangat).

– potong lemon dan perah kedalam rebusan.

– campurkan semua sekali bahan kecuali gula batu dan reneh di atas dapur dengan api sederhana selama 30-45 minit.

– bila dan siap tapis dan simpan di dalam petis ais.

Lihat video ini:

– boleh diminum semasa panas juga sejuk. Sebelum minum campurka dalam 5 ketul gula batu untuk lebih sedap.

(Kalau rasa kuat sangat boleh dicampur dengan air putih sedikit. )

-kalau minum dengan rasa asli, takot korang x boleh nak konsisten pulak. ?

– minum Pagi sebelum makan & malam sebelum tidur. Minum 2-6 kali sebulan pun dah cukup. Seeloknya selepas period.

Khasiat Air Rebusan:

* melancarkan pencernaan @ masalah sembelit.
* mencuci buah pinggang usus dan organ dalaman
* senggugut, kembung sebu dan senak perut.
* angin dalam badan.
* kolestrol tinggi.
* menurunkan berat badan & mengempiskan perut.
* menjaga dalaman wanita ketat-rapat.
* mencegah kanser.
* menurunkan tekanan darah.
* sebagai diuretik, kejang otot, Batuk.
* meningkatkan metabolisme badan.
* membuang toksin dalam badan.
* mewangikan tubuh badan lelaki dan wanita.
* menguatkaj jantung.
* merangsang rahim.

Sebenarnya banyak lagi khasiat yang terdapat dalam air rebusan ni.

*** boleh kurangkan bahan kalau nk buat dalam kuantiti yang sedikit.

Coopp.!! Tapi halia yang direbus tu biasanya Cik Gillis x buang, kunyah ke makan. Sedap. Rasa pedas2 sikit. Badan pon rasa panas jea..

Selamat mencuba. Jom cantik & sihat sama-sama.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Bagus, Didik mualaf dekat diri dengan Al Quran.” Hadiahkan Isteri Sejadah, Didik Baca Al-Quran, Ryzal Dipuji Warganet!

Dikenali melalui saluran YouTube DurianKimchi TV, pasangan suami isteri Malaysia-Korea iaitu Nik Muhammad Ryzal dan Maryam You Narae sentiasa menghiburkan penonton dengan gelagat bersahaja mereka berdua.

Nik Muhammad Ryzal yang lebih mesra dikenali sebagai Ryzal merupakan seorang jejaka berasal dari Kelantan dan berkahwin dengan suri hatinya Maryam, seorang gadis dari negara Korea Selatan.

menerusi akaun Instagram Durian Kimchi, terdapat sebuah video memaparkan Ryzal menghadiahkan isterinya sehelai sejadah.

Dalam video itu, Maryam menceritakan serba sedikit tentang perangai suaminya ketika solat sewaktu mereka berada dalam kuarantin dan tidak mempunyai sejadah. Jadi, mereka menggunakan tuala sebagai pengganti sejadah.

Menurut Maryam, lututnya  sakit kerana menggunakan satu lapisan tuala sedangkan suaminya cukup selesa kerana menggunakan lima helai tuala. Gelagat Maryam membuatkan ramai terhibur.

Dalam pada itu, warganet  turut memuji Ryzal kerana berjaya mendidik isterinya untuk membaca al-Quran.


Patutlah Serba Tak Kena Aje, Rupanya Ada 6 Perkara ‘Melekat’ Pada Diri, Ni Yang Buat Rumahtangga Tak Tenteram.

Rumahtangga bukan tempat untuk menabur janji, bukan tempat untuk berlagak pandai dan bukan tempat untuk mengambil kesempatan. Ada perkara yang tidak boleh kita simpan supaya rumahtangga itu semakin kukuh dan penuh rasa cinta.

6 Perkara Kena Buang Dalam Rumahtangga

Suami Isteri buanglah :

1 – Rasa Ego

Akibat dari ego kepala kita susah mahu menunduk ke bawah, apa sahaja yang cuba di sampaikan oleh pasangan kita tolak bulat bulat. Hanya pandangan yang keluar dari mulut kita sahaja yang betul. Sehingga pasangan kita rasa cintanya di khianati dan terpaksa setia walaupun tiada rasa sayang lagi.

Hati yang di khianati makin lama akan makin menipis, mudah koyak bila terlalu nipis. Hati-hatilah tuan-tuan. Tak jatuh ego seorang lelaki kalau tunduk sujud bersama-sama isteri.

2 – Rasa Curiga

Bila dah terlalu sayang dan terlalu bergantung harap perasaan curiga mudah datang tanpa di undang. Tak salah ada rasa curiga, yang jadi salah bila kita biar emosi menguasai akal kita sehingga buat tindakan yang boleh buat kita menyesal. Kuatkan kepercayaan suami isteri barulah kita tak mudah pedih mata bila terkena makcik bawang.

Dalam rumahtangga kena jaga perasaan pasangan dengan menjaga pergaulan kita supaya tak timbul rasa curiga. Laki dan perempuan kena ada batas dan had pergaulan, tak kira bujang atau tidak.

3 – Penipuan

Sentiasa lah bercakap benar dengan pasangan, tak kira isu sekecil mana pun jangan ada rahsia dan penipuan antara suami isteri. Kerana penipuan ini boleh menjadi benih kepada hati yang tidak setia dan mudah di godam oleh orang ketiga.

Sepahit mana pun kebenaran itu jangan rahsia dan bohong, kerana percayalah bahawa ‘pahit kebenaran’ itu lebih manis daripada ‘manis penipuan’.

4 – Penting diri ( Selfish )

Lepas berkahwin tiada lagi istilah kau aku, yang ada hanya kita. Rumah kita, keluarga kita, hidup kita, anak kita, semua untuk kita. Rumahtangga tak dapat di bina jika akad nikah sorang-sorang, rumahtangga juga tak dapat sampai ke syurga jika seorang sahaja yang berusaha.

Penting diri tak akan jadikan hidup kita mudah bahkan ia menyusahkan. Suami isteri kena banyak berkongsi, masalah, rezeki, kebaikan, kegembiraan dan kesedihan cuba kongsi dengan pasangan barulah masing-masing tidak mudah rasa kecil hati.

5 – Degil, tidak mahu bertolak ansur

Dalam rumahtangga tiada istilah aku betul kau salah, rumahtangga sepatutnya jadi tempat untuk berlumba-lumba buat kebaikan. Sentiasa bertolak ansur walaupun kadang kala ia tak kena dengan prinsip dan selera kita tapi asalkan ia boleh beri kegembiraan pada pasangan tak salah kita mengalah.

Degil dan tak mahu bertolak ansur tak bawa kita ke mana pun, mulanya kita rasa puas sebab pendirian kita sentiasa menang tapi tanpa kita sedar pasangan berdendam dan menanti untuk hukum kita bila kita buat salah.

6 – Malas

Jangan mengambil kesempatan atas kebaikan pasangan dan kita juga tak boleh beri peluang untuk pasangan mengambil kesempatan ke atas diri kita. Sama-sama berusaha mencari rezeki dengan cara masing-masing kerana dengan berusaha sahaja baru turun rezeki. Tidak untuk mereka yang malas.

Pada mulanya boleh lah rasa kasihan tapi lama kelamaan lihat pasangan malas dan tak berubah boleh datang rasa benci dan meluat. Menjadi punca keluarga bercerai berai dan lebih teruk lagi anak jadi mangsa.

Ramai yang terlepas pandang perkara ni sebab terlalu fokus untuk menjadi ‘Perfect’ sehingga terlupa kecacatan yang perlu di buang.

Mohd Fhais
Tiada manusia yang sempurna, tapi tak sekali pun jadikan ketidaksempurnaan diri sebagai alasan.

Sumber: Mohd Fhais


Mudah Letih Dan Gelisah Di Kediaman Sendiri, Ini Cara Ruqyah Rumah Dan Bebas Dari Gangguan Jin.

Rumah sudah pastinya menjadi tempat yang selesa untuk tinggal bersama keluarga.

Malah ia menjadi tempat mengumpulkan energi untuk menghadapi hari esok.

Namun, apa jadinya jika di rumah kita sendiri berasa gelisah, tidak selesa. Ia umpama rumah itu terdapat energi negatif dan gangguan jin. Apabila kamu merasa demikian itu tandanya kediaman sedang didatangi jin.

Adalah menjadi tanggungjawab kita berusaha dan berikhtiar melindungi diri, ahli keluarga dari gangguan makhluk halus.

Tidak sukar untuk Ruqyah rumah sendiri. Nak tahu carany, ikuti perkongsian ini.

Hari tu ada terbaca share pasai buang energi negatif & gangguan jin dalam kediaman/ pejabat/kedai. Dah tu try la buat. Letak garam kasar + cuka dalam gelas jernih then baca surah yang di share. Letak dibiar terdedah.

Letak dekat bahagian yang selalu guna. So cheq letak dekat 3 ruang. Bilik tidoq utama, ruang menonton & dapoq. Biaq selama 24jam.

Lepas tu kena basuh & salin baru. Dalam bilik utama, letak ataih almari. Malam yang buat tu, dengaq bunyi punya kuat. Nasib tok laki ada. Tidak, mau lari tidoq luaq

Bunyi macam batu dibaling dalam ayaq. Berkocak ayaq. Lama jugak la dengaq. Pahtu terlena gutu jaa dalam ketakutan. Haha
Garam, Cuka & Gelas putih.

Baca :
-Al Fatihah 7x
-Al Ikhlas 1x
-Al Falaq 1x
-Al Kafirun 1x
-An nas 1x
-Ayatul Kursi 3x
-Surah Yassin Ayat 9 6x
Kemudian hembus kat bahan tadi. Niat niat untuk usir benda negatif. Biar 24jam

Kalau garam tu paling banyak lekat kat cawan tu. Banyak benda negatif.


“Baru Tahu Lipat Cara Ni.” Rupanya Begini Lipat Seluar Jeans Ini Paling Senang Dan Cepat, Cara Wanita Ini Raih Perhatian!

Bila menyentuh mengenai hal melipat pakaian tentunya ada yang kurang gemar melakukan aktiviti ini. Maklumlah jika salah lipat, memang nampak susunan pakaian tidak kemas.

Walaupun orang kata melipat kain ini mudah hakikatnya ia memerlukan ‘skill’ tertentu. Jika salah lipat akan memakan ruang yang banyak dalam almari pakaian.

Akibatnya ada yang memilih cara menggantung pakaian sahaja, termasuk seluar jeans. Menarik dengan perkongsian seorang wanita ini menunjukkan cara yang paling mudah untuk melihat seluar jeans.

Video yang dikongsi oleh pengguna AubergeBiyoghe Obie telah meriah perhatian ramai. Selain cara lipatan seluar jeans, turut dipaparkan cara lipatan lain-lain pakaian.

Jom ikuti panduan ini.

Melihat cara melipat seluar denim dengan mudah, ramai netizen teruja untuk mencuba cara berkenaan.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Wanita Ni Jual Tayar Buruk Pun Boleh Hidup Senang!

Rezeki dalam bidang perniagaan sangat luas. Sesiapa pun boleh berniaga namun bila dikaitkan dengan minat orang perempuan bila ingin jadi usahawan, biasanya wanita lebih selesa untuk membuka perniagaan butik pakaian, salun atau berkaitan makanan.

Namun lain pula halnya dengan wanita yang seorang ini. Pembabitan Puan Nor Shahida Akma Mohd Sazali, 32, melakukan kelainan dalam memilih bidang perniagaan yang diusahakan sejak 2013 hingga kini. Perniagaannya adalah menjual tayar buruk dan siapa sangka perniagaan ini memberi pulangan yang cukup besar dan mampu menjadikan dia sekeluarga hidup senang!

Ayuh ikuti perkongsian kisahnya yang pernah dipaparkan di dalam Majalah Keluarga. Diharapkan kisah ini dapat menyuntik inspirasi buat wanita di luar sana untuk terlibat di dalam bidang perniagaan yang jarang-jarang diusahakan oleh kaum hawa.

“Sebelum ini saya bekerja di salah satu syarikat kontraktor utama di pelabuhan dan ketika itu saya merupakan Jurutera Projek di sana. Nak dijadikan cerita, saya dapat satu projek di mana untuk menyiapkan projek tersebut saya memerlukan 300 tayar. Satu kuantiti yang banyak dan bukan mudah untuk saya dapat dan kumpulkan tayar-tayar tersebut.

“Bermulalah saya cari contact di luar negara dan di dalam negara. Saya hubungi pelbagai pihak di sana dan mereka memang ada stok. Apa yang peliknya saya perlu membayar untuk tayar-tayar buruk tersebut. Ingatkan free sahaja. Dari situ kali pertama saya tahu rupanya tayar ini ada nilai,” ujarnya di awal bicara.

Siapa sangka perniagaan tayar buruk ini tidak tersenarai dalam perancangan awal sebagai kerjaya yang ingin diceburinya. Sebaliknya ibu kepada seorang anak berusia 7 bulan ini, menemui peluang perniagaan tersebut secara tidak sengaja, sementelah sering pula perjalanan hidupnya berkait dengan tayar buruk.

“Mencari minat dengan tayar memang tiada sebenarnya. Mungkin disebabkan latar belakang ketika belajar hinggalah setalah bekerja dikelilingi lelaki. Melakukan tugas-tugas yang lasak, malah ketika menjalankan praktikal di Pelabuhan Johor dan kemudian bekerja di Pelabuhan Klang, jadi terdedah dengan dunia sebegitu.

Selepas tiga bulan membuat kajian mengenai perniagaan menjual tayar buruk itu, akhirnya pada Jun 2013 saya mengambil keputusan untuk berhenti kerja dan membuka perniagaan sendiri dengan bermodalkan RM10,000 untuk membawa masuk 1 kontena tayar  buruk di negara ini,”jelasnya dengan jujur.

Risiko & Cabaran

Menguruskan perniagaan sendiri memang seronok. Punya waktu kerja sendiri, kitalah bos dan kitalah juga pekerjanya. Tiada orang hendak mengarah itu dan ini. Hakikatnya semakin kuat dan hebat usaha yang dilakukan, bermakna semakin banyak juga pendapatan yang akan diraih.

“Dari segi modal saya tidak mempunyai masalah, saya menggunakan duit saya sendiri dan mendapat pulangan pelaburan dalam tempoh yang singkat kerana pembeli membayar secara tunai sebaik saja mereka mendapat tayar buruk yang mereka kehendaki. Dan Alhamdulillah, saya dapat keuntungan berlipat kali ganda dengan mudah. Memandangkan ketika itu tidak banyak saingan berbanding masa ini,” jelasnya dengan ikhlas.

Manakala menceritakan cabaran paling hebat yang pernah dilalui sepanjang menceburi perniagaan, menurutnya adalah pernah ditipu sebanyak AS$12,000 (RM51,258) oleh individu dari luar negara yang menyamar sebagai pembekal tayar dari UK.

“Setiap bidang perniagaan ada risiko dan cabarannya dan saya juga pernah laluinya. Saya kena tipu dengan seorang individu yang sangat licik. Dia menggunakan nama syarikat besar ketika berurusan sehingga sedikit pun tidak menimbulkan keraguan mengenai latar belakangnya.

“Jumlahnya cukup besar dan sejak kena tipu sedemikian rupa, saya kini lebih berhati-hati ketika membuat urusan dengan pembekal dari luar negara. Bahkan kini, kebanyakan urusan mendapatkan bekalan tayar buruk di luar negara akan diselia oleh suami saya. Manakala saya pula akan menguruskan setiap tayar yang sampai di pelabuhan hinggalah selamat di terima oleh pelanggan,” katanya panjang lebar.


“Eh Please La Jangan” Ayda Jebat Pesan Jangan Main Cium Bayi Orang Waktu Beraya

Sambutan hari raya tahun ini bertambah meriah dan menyeronokkan buat pasangan selebriti Nabil Mahir dan Ayda Jebat yang sudah bergelar ibu ayah.

Kehadiran puteri sulung, Ana Nayla memberi erti bermakna Aidilfitri kepada mereka berdua.

Sebagai ibu bapa yang mempunyai anak kecil di zaman virus COVID-19, Ayda tidak terkecuali turut berasa bimbang memikirkan keselamatan anaknya yang tergolong dalam kategori berisiko tinggi mudah terkena jangkitan pelbagai virus penyakit.

Justeru Ayda menitipkan tips pesanan kepada orang ramai sepanjang musim hari raya ini supaya sama-sama saling menjaga diri sendiri dan orang lain.

Selaku seorang ibu, Ayda mengingatkan kepada pengikutnya agar meminta izin dari ibu bapa sebelum menyentuh dan memegang anak orang lain terutama yang masih bayi.

Katanya jangan sesuka hati cium anak orang tanpa meminta izin daripada ibu bapanya. Selain daripada itu ada banyak lagi pesanan yang dikongsi oleh Ayda.

Tips balik raya!

1. Jangan tanya ‘kau bila nak kawin eh?’
2. Jangan bandingkan kerja anak orang dengan anak sendiri.
3. Minta izin kalau nak pegang anak orang, lebih-lebih lagi kalau bayi.
4. Jangan main cium anak orang / bayi orang. Eh… please la jangan.
5. Servis kereta, check keadaan kereta.
6. Bersihkan & kunci rumah.

Walaupun negara sudah berada dalam fasa peralihan endemik tetapi Ayda mengakui dia dan Nabil mempunyai peraturan mereka sendiri iaitu mewajibkan sesiapa yang hendak datang ziarah raya ke rumah orang wajib membuat ujian swab test di kedua belah pihak.

Ini bagi mengelakkan sebarang jangkitan memandangkan ada sesetengah orang langsung tiada sebarang gejala apabila positif COVID-19.

Kalau our rules, nak datang jumpa atau nak ke rumah orang both side wajib swab test send to each other. Mencegah lebih baik daripada merawat. Sebab ada yang kena tapi tak bergelaja kan? Kita jaga kita okay?

Memahami perasaan ibu bapa yang ada anak kecil, Ayda berkongsi beberapa tips beraya yang dipersetujui oleh ramai pengikut Instagramnya yang turut mempunyai anak.

Tips beraya kita sambung.

1. Jangan tanya ‘bila nak ada anak?’ Nah 🌶 sapa yang tanya.

2. Jangan paksa budak kecik cium pipi bila nak bagi duit raya. ‘Kiss dulu baru dapat’ nak bagi, bagi je. No kiss kiss yer.

3. Kalau yang datang pakai mask, let them be. Jangan cakap ‘ah poyo siap pakai mask’ their choice.

4. Jangan main paksa or sumbat anak orang makan. Ada anak yang ada allergic, ada makanan yang mereka tak boleh makan. Kalau sakit, ibu ayah anak tu jugak yang kena jaga, yang kena bayar bil hospital, yang sedih tengok anak tak sihat.

Terdahulu, Ayda dan Nabil mendirikan rumah tangga pada 1 Januari 2021. Hasil perkahwinan tersebut, pasangan ini dikurniakan cahaya mata, Ana Nayla yang dilahirkan pada 21 September tahun lalu.